Kubanska vakcina - Zdravstvo - Nedeljnik Vreme\n18. 4. 2012. / 23.07\nSledeće nedelje Srbiju bi trebalo da posete predstavnici Cimaba, komercijalnog dela Instituta za molekularnu onkologiju u Havani, u kojem je otkrivena vakcina protiv raka pluća. Razlog njihove posete je nastavak razgovora o proizvodnji i distribuciji njihovog otkrića, a rezultat pregovora mogla bi da bude i odluka da se vakcina "cimavaks EFG" puni, pakuje, a možda čak i proizvodi u Institutu "Torlak" u Beogradu.\nInstitut "Torlak" je sa Kubancima pre skoro dve nedelje potpisao pismo o namerama. Po planu, dokumentacija o vakcini bi u Agenciju za lekove i medicinska sredstva Srbije trebalo da stigne početkom juna.\nAgencija za lekove je, po zakonu, dužna da u roku od 60 dana od dana podnošenja zahteva utvrdi da li je zahtev za registraciju leka potpun ili nije i da u pismenom obliku o tome obavesti predlagača. Ukoliko Agencija utvrdi da je zahtev potpun, dužna je da u roku od 210 dana donese odluku o izdavanju ili neizdavanju dozvole.\nSrpski onkolozi se do sada nisu negativno izjašnjavali o kubanskoj vakcini. Ipak, svi koji su davali izjave proteklih meseci čekaju da vakcina prođe testove u zemljama Evropske unije. Ukoliko prođe sve neophodne kontrole u Uniji i u našoj zemlji, vakcina bi mogla postati dostupna i za pacijente u Srbiji. I to, kako je izjavio ministar zdravlja dr Zoran Stanković, besplatno.


SHE IS SO MUCH MORE: Ovo su autentične priče 5 žena koje su se susrele sa predrasudama - WANNABE MAGAZINE\nSve mi smo više od slike koju društvo ima o nama, a ovo su autentične priče koje to potvrđuju\nU okviru projekta “She is more, so much more”, nastalog u saradnji sa brendom L’Oréal Paris i modnim konceptom NINAMILÁN studio, pozvali smo žene da se prijave i sa nama podele svoje priče o susretanju sa predrasudama. U nastavku vam predstavljamo pet snažnih žena, čije su nas autentične životne priče i borba protiv stavljanja u kalup inspirisale da i same živimo svoju istinu – a nadamo se da će inspirisati i vas.\nZato vas pozivamo da i vi sa nama podelite svoje iskustvo putem Instagram Post ili Instagram Story objave i tagujete Instagram profil @wannabemagazine, uz hashtag #SheIsSoMuchMore, a 20 najzanimljivijih priča nagradićemo L’Oreal Paris poklon-paketima.\nSHE IS MORE, SO MUCH MORE: Ovo je priča Sandre Sremčević\nSandra Sremčević je predsednica ženskog fudbalskog kluba Crvena zvezda i tu je da razbije sve one predrasude sa kojima se susreću žene u sportu, a naročito fudbalu – koji se često smatra “muškim sportom”. O tome zašto je fudbal fudbal i nema potrebe da ga delimo na muški i ženski, koliko često devojke koje žele da se bave fudbalom odustanu jer im nedostaje podrška porodice, zašto žene u sportu imaju manje prilike da se profesionalno ostvare i izgrade uspešnu sportsku karijeru, saznaćete u intervjuu sa Sandrom – za koju je fudbal čista ljubav.\n„Fudbal se, ne znam zbog čega, deli na ženski i muški – a fudbal je fudbal. Ista su pravila i mogu da ga igraju i žena i muškarac podjednako dobro. “\nSHE IS MORE, SO MUCH MORE: Ovo je priča Jelene Šebez Inić\nUpoznajte Jelenu Šebez Inić, aktivistkinju i mamu dva dečaka, od kojih je jedan autističan. Jelena je vrata svog doma otvorila svetu kada je pre oko dve godine kreirala Instagram profil pod nazivom @dnevnikjedneautisticnemame – na kojem svakodnevno govori o životu sa autizmom. Kroz njenu autentičnu priču saznaćete sa kojim se predrasudama susreću majke dece sa autizmom, šta kao pojedinci i društvo možemo učiniti da bi deci sa autizmom i njihovim porodicama olakšali život i na koji način ona sve izazove uspeva da pobedi uz osmeh, razgovor, ljubav i podršku.\n„Kada imate podršku porodice i razumevanje od strane rukovodećeg kadra – sve je moguće, pa čak i kada ste mama deteta sa invaliditetom.“\nSHE IS MORE, SO MUCH MORE: Ovo je priča Dušice Đinović\nDušica Đinović je diplomirana inženjerka prehrambene tehnologije, koja nam je otkrila sa kojim se to predrasudama susreću devojke i žene u oblasti nauke. Dušica se već više od deset godina bavi naučno-istraživačkim radom u oblasti hrane, a od nje smo saznali na koji način konzervativna razmišljanja i patrijarhalni principi utiču na žene u nauci, zašto je procenat žena koje učestvuju u naučno-istraživačkom radu znatno manji od procenta suprotnog pola, kao i zašto nakon uspešno završenih studija žene bivaju manje nagrađivane za svoj rad i dobijaju manje dobrih poslovnih prilika od svojih muških kolega.\n„Društvo očekuje različite stvari od žene i od muškarca. Od žena se traži da budu lojalne, iako možda mogu posao da obavljaju bolje od muškarca.“\nMia Kostov je modna dizajnerka, dizajnerka enterijera i vlasnica Open Concept Storea – a sa nama je podelila sa kojim se to predrasudama susreću devojke i žene u dizajnerskoj i modnoj industriji. Kroz Mijinu priču saznaćete kako izgleda biti mlada preduzetnica, koliko često se smatra da žena ne može voditi uspešan posao bez muškarca iza sebe, kao i zašto je karijerni put u određenim oblastima daleko naklonjeniji muškarcima nego ženama, bez obzira na njihovu stručnost.\n„Ko ne može da shvati moje ciljeve i načela ni ne mora da radi sa mnom, jer se mi tu ne podudaramo.“\nIvana Kandić bavi se menadžmentom i majka je dvoje dece, a sa nama je podelila predrasude sa kojima se često susretala usled toga što posvećuje pažnju svom fizičkom izgledu. Zbog same činjenice da je svakodnevno sređena, isfenirana i našminkana, Ivana je dobijala komentare da ne izgleda kao “udata žena”. Takođe, iz istih razloga susrela se sa predrasudama da je loša majka – koja vreme koje bi mogla posvetiti deci, posvećuje sebi. Kroz Ivaninu priču saznaćete sa kojim se komentarima, osudama i predrasudama susreću žene od najranijih dana, zašto im je teško da odgovore na nepristojne komentare, kao i kako svojim primerom možemo uticati na budućnost žena oko nas.\n„Svojim primerom šaljemo poruku ne samo muškarcima, već svojoj deci, drugim ženama i okolini u potpunosti.“\nSHE IS MORE, SO MUCH MORE\nSa sveprisutnim osećajem da se konstantno borimo da iskažemo svoju istinu u okruženju koje nas sputava i primorava da živimo u tuđim očima, očekivanjima i osudama – odlučile smo da glasno stavimo do znanja da smo mnogo više od onoga kakvim nas društvo percipira.\nZato smo, kao najčitaniji lifestyle web magazin u Srbiji koji su osnovale upravo dve žene, u saradnji sa brendom L’Oréal Paris i modnim konceptom NINAMILÁN studio, kreirali jedinstveni projekat pod nazivom „She is more, so much more“ – koji se kroz serijal od 6 epizoda podkasta raspoređenih u tri tematske celine, fokusira na naša iskustva sa predrasudama, zasnovanim na činjenici da smo ženskog pola.


Beograd očekuje da Priština popusti\nU Beogradu zadovoljno trljaju ruke. Po prvi put od proglašenja nezavisnosti Kosova dogovore sa Briselom ne koči Beograd, nego Priština. Stoga i srpski zvaničnici kao retko kada novinare redovno upućuju da sve odgovore vezane za dileme o EULEX-u, potraže kod Hašima Tačija.\nJoš jedan vrlo bitan razlog uzrok je neskrivenog zadovoljstva vlasti u Srbiji. Vicepremijer Božidar Đelić izneo ga je obraćajući se članovima skupštinskog Odbora za evropske integracije:\n“Razmeštanje EULEX-a nije uslov za dalje evropske integracije naše zemlje. Zapravo ako pogledamo trenutnu situaciju vidimo da ona strana koja se protivi razmeštanju misije EULEX pod uslovima koji su prihvatljivi za Srbiju i o kojima se Srbija dogovorila sa Ujedinjenim nacijama, koje su jedino telo sa kojim se pregovara o EULEX-u, ti uslovi su neprihvatljivi za Hašima Tačija.”\nSpoljnopolitička novinarka Ljiljana Smajlović ne želi da ulazi u ocene da li je Beograd na bilo koji način uslovljen prihvatanjem misije EULEX, ali podvlači da je za Brisel to pitanje jedno od prioritetnih:\n“Evropskim zemljama je strašno stalo da ono što rade bude zaista legalno. Znači postoji mnogo država unutar Evropske unije kojima je strašno stalo da sve što rade bude bez mrlje i da ne bude silom, kao da ta politika ima nekog i pravnog smisla. I u tom smislu Briselu je EULEX strahovito bitan. Oni su već počeli razmeštanje EULEX-a i oni sada žele taj pečat legitimiteta, legalnosti. Čak i ako to Brisel nije naveo Beogradu kao uslov mislim da svako u Vladi u Beogradu razume koliko je to važno Briselu i koliko je kooperativnost Beograda oko EULEX-a bila cenjena.”\nZadovoljstvo članova Vlade Srbije ipak nije kompletno jer su i pod krovom Parlamenta jaki oni glasovi koji se protive raspoređivanju EULEX-a u bilo kojoj varijanti, pa čak i kada su ispunjeni ključni uslovi Beograda – a to su: da misija bude statusno neutralna, raspoređena odlukom Ujedinjenih nacija i da ne sprovodi elemente Ahtisarijevog plana. Najglasniji u odbijanju EULEX-a su u partiji bivšeg premijera Koštunice Demokratskoj stranci Srbije. Poslanica te stranke Donka Banović pitala je vicepremijera Đelića zbog čega se uopšte razgovara o EULEX-u, ukoliko on nije uslov za evrointegrisanje zemlje:\n“U Rezoluciji 1244 UN-a jasno stoji da ta Rezolucija čuva integritet i teritorijalni suverenitet Srbije. Mi se sada upinjemo da misija EULEX bude statusno neutralna. Znači mi sa ovog sigurnog terena, nije valjda našom željom, prenosimo na taj nesigurni teren. O toj neutralnosti može da se govori. Evo ja ću vas da pitam: da li će misija EULEX da sprovodi odredbe i da se drži Ustava Kosova i da li će da sprovodi zakone Srbije ili će da sprovodi zakone koje donosi taj vajni Parlament u Prištini. Policija, Carina, koje zakonodavstvo za njih važi?”\nNa svako dovođenje u pitanje uspeha Beograda, Đelić ima slične odgovore:\n“Vidimo da po prvi put, posle dugo vremena, imamo situaciju da je Srbija postigla dogovor sa Ujedinjenim nacijama koji odbija Hašim Tači.”\nNa sličan način i predsednik Boris Tadić u utorak je odgovorio na pitanja vezana za EULEX:\n“Vidimo da se albanska strana veoma ljuti. To znači da se dobro borimo…”.\nPoslanica vladajuće koalicije u Skupštini Srbije iz kosovskog grada Zvečana Stojanka Petković veruje da neće biti potrebeno previše tragati za odgovorom koji će kosovska vlast uskoro dati:\n“Iskreno govoreći, znajući da su Albanci uvek maksimalno poslušni prema američkoj ambasadi, prema Americi uopšte, njihovoj politici, prosto očekujem da će oni popustiti i da će jednostavno poslušati Ameriku.”\nPrištinsko popuštanje, ako je suditi po rečima vicepremijera Đelića, neće uticati na srpski put ka Evropi već će samo stabilizovati prilike u regionu. Da li je to cena koju je Brisel spreman da plati i tako zažmuri te dopusti održavanje stanja u srpskim enklavama na Kosovu, gde dominira uticaj Beograda, a što je posebno slučaj na severu Kosova? Stojanka Petković:\n“Mi moramo da nađemo neko rešenje, makar neki mali pomak, da se pomerimo sa mesta na kome smo bili 17. februara kada je proglašena kvazi-država nezavisno Kosovo, koju naravno Srbija nikada neće priznati.”\nAnalitičarka Ljiljana Smajlović ne sumnja da će naredne odluke uticati na položaj srpske manjine na Kosovu, a prognozira i da vlast u Srbiji neće činiti nove ustupke:\n“Kompromisom oko EULEX-a jačaju karte Beograda kada je dalja sudbina Kosova u pitanju. Svakako to se ipak pre svega odnosi na položaj srpske manjine na Kosovu. Da, Beograd tu pokazuje da će i dalje nastaviti da utiče na ono što će se dešavati u delu Kosova koji je nastanjen srpskim življem.”


Otvoren 16. Blanik kup, okupilo se 40 jedriličara iz regiona - GradPrijedor.com - Portal grada Prijedora\nHome»Sport»Otvoren 16. Blanik kup, okupilo se 40 jedriličara iz regiona\nOtvoren 16. Blanik kup, okupilo se 40 jedriličara iz regiona\n28. avgusta 2021. 3 Mins Read\nNa prijedorskom aerodromu Urije otvoren je 16. Blanik kup “Prijedor 2021” na kojem učestvuje 12 ekipa pilota-jedriličara aero-klubova iz Slovenije, Sjeverne Makedonije, Crne Gore, Srbije i BiH.\nKup je otvorio zamjenik gradonačelnika Žarko Kovačević, koji je jedriličarima poželio da ih tokom takmičenja vrijeme posluži, da ostvare željene rezultate i da se prijatno osjećaju u Prijedoru.\n“Ovo je još jedna tradicionalna manifestacija po kojoj je Prijedor poznat i koji je postao brend grada. Četrdeset takmičara koji su došli iz raznih zemalja okruženja, to je najbolja proocija grada i nadam se da će ponijeti lijepe utiske i time će u svojim mjestima promovisati naš grad”, rekao je Kovačević.\nDirektor Kupa Ljubiša Aramanda istakao je da su uoči takmičenja evidentno složeni meteo-uslovi, tako da je takmičenje krenulo odmah poslije ceremonije otvaranja.\n“Najbitnije je da se tradicija ovog takmičenja nastavlja i nadamo se da će sve proteći u najboljem redu. Najbitnija je bezbjednost samog letenja i neka pobijedi najbolji, a dogodine se nadamo i boljem vremenu i još masovnije odzivu naših prijatelja, pilota”, rekao je Aramanda.\nAramanda je navedo da je ovo jedinstveno takmičenje na području BiH koje će se odvijati u kategorijama – ekipno i pojedinačno otvoreno prvenstvo, zatim prvenstvo Republike Srpske i BiH.\nČlan Aero-kluba “Trstenik” Slobodan Đurović, koji se pilotiranjem bavi duže od 30 godina, rekao je da je sa ekipom u Prijedoru bio već pet puta i da uvijek rado dođu.\n“Ovde smo da podržimo ovo takmičenje gde smo uvek dobro dočekati i gde srećemo pilote iz raznih krajeva, što nam je jako drago jer to znači sticanje novih poznanstava, razmena iskustava i sticanje novih znanja”, rekao je Đurović.\nĐurović je potvrdio da će saradnja sa Aero-klubom “Prijedor” rezultirati i bratimljenjem ova dva kluba koje je najavljeno poslije završetka ovog takmičenja.\nČlan Aero-kluba “Špiro Mugoša” iz Podgorice Darko Šćepanović, takođe se jedriličarstvom bavi duže od 30 godina, istakao je da drugi put učestvuje na Blanik kupu u Prijedoru.\n“Izuzetno smo zadovoljni i saradnjom i gostoprimstvom, a iako klub ima dugogodišnju tradiciju, nastojimo da oživimo jedriličarstvo tako da idemo po regionu, letimo sa prijateljima i oni dolaze kod nas. Trudimo se da vodimo mlade učenike kako bi nastavili tradiciju”, rekao je Šćepanović.\nRiječ je o takmičenju pilota u preciznom slijetanju na dvosjednoj višenamjenski opremljenoj jedrilici “blanik L-23”, koja se koristi za obuku, trenažu, te sportsko i akrobatsko letenje.\nOrganizator 16. Blanik kupa je Aero-klub “Prijedor” uz podršku grada Prijedora i Ministarstva porodice, omladine i sporta Republike Srpske.\nZatvaranje Kupa, dodjela priznanja i poglašenje pobjednika planirano je za 19:00 časova.


Vučić: Srbija je bezbedna zemlja - Sputnjik Srbija\n00:33 26 Novembar 2020\n13:32 21.11.2015 (osveženo 13:51 21.11.2015) Preuzmite kraći link\nVučić je na konferenciji za novinare posle antiterorističke vežbe „Štit 2015“, odgovarajući na pitanja, rekao da će se nastaviti ulaganje u namensku industriju, otvaranje novih fabrika i proširenje kapaciteta postojećih.\n„Mi ćemo nastaviti da ulažemo u namensku industriju, ali se to neće odraziti na povećanje fiskalnog deficita i ugroziti budžet i javne finansije“, rekao je Vučić.\nNavodeći da Srbija ima novca da ulaže u vojnu industriju i da su joj potrebni projekti, premijer Srbije je najavio otvaranje nove fabrike kod Užica, kao i proširenje kapaciteta u pogonima u Velikoj Plani.\n„To će doprineti razvoju naše ekonomije i proizvodnji boljih i modernijih oružja, naoružanja i opreme“, rekao je Vučić.\nAntiteroristička vežba svih bezbednosnih službi „Štit 2015“ (foto)\nVučić je rekao da se srpske jedinice, od SAJ–a do Žandarmerije, veoma ozbiljno pripremaju i istakao da ne treba zaboraviti da je srpska namenska industrija u porastu, te podsetio da će serijska proizvodnja višenamenskog oklopnog vozila „Lazar“ početi od marta sledeće godine.\n„Imamo bolja borbena vozila od nekih koji su ih za džaba dobijali ili su nešto kupovali“, rekao je Vučić.\nOn je rekao da srpska namenska industrija ne može da proizvodi kalibar 12,7 milimetara, ali je dodao da će mašina koji proizvodi tu vrstu municije biti nabavljena u Belgiji i da će za nju biti izdvojeno 30 miliona evra.\n„Neću da govorim o velikim minobacačkim kalibrima. To je naše rešenje, mi to pravimo, jačamo našu namensku industriju i našu ekonomiju“, rekao je Vučić.\nOn je podsetio da u Srbiju do kraja januara treba da stignu dva ruska, a zatim do kraja godine i dva nemačka helikoptera.\nKada je reč o saradnji sa stranim bezbednosnim službama, kako je rekao premijer Vučić, sa njima sarađuju BIA, VBA i MUP i razmenjuju informacije.\nPremijer je podsetio da Srbija ima malu vojsku i policiju, ali veoma sposobnu i dobro organizovanu, te da je današnja vežba „Štit 2015“ pokazala da je Srbija bezbedna zemlja.\nNa opasku novinara, Vučić je rekao da plate u vojsci nisu smanjene ove godine, već prošlog novembra, ali je i istakao da će biti povećane od 1. januara iduće godine.\nbezbednost, vežba, ulaganje, namenska industrija, Srbija


Ministarska konferencija OEBS-a u decembru u „Beogradskoj areni“ (video) - 14.08.2015, Sputnik Srbija\nMinistarska konferencija OEBS-a u decembru u „Beogradskoj areni“ (video)\nSastanak Ministarskog saveta OEBS-a, na kojem se očekuje više od 1.500 učesnika, biće održan 3 i 4. decembra u „Beogradskoj areni“. 14.08.2015, Sputnik Srbija\npolitika, vesti, beograd, ivica dačić, oebs, sastanak ministarskog saveta oebs-a\n14:12 14.08.2015 (Osveženo: 16:19 05.10.2015)\n© Tanjug / SAVA RADOVANOVIC Konferencija Ivice Dačića povodom Sastanka Ministarskog saveta OEBS-a\nSastanak Ministarskog saveta OEBS-a, na kojem se očekuje više od 1.500 učesnika, biće održan 3 i 4. decembra u „Beogradskoj areni“.\n„Još nije poznato koji ministri spoljnjih poslova će učestvovati, ali je nesumnjivo da će taj broj biti veliki“, rekao Ivica Dačić, predsedavajući OEBS-u, predstavljajući dosadašnje i planirane aktivnosti povodom sastanka Ministarskog saveta OEBS-a.\nNa konferenciji u Ministarstvu spoljnih poslova, Dačić je rekao da se sastanak Ministarskog saveta OEBS-a organizuje uz najveće mere štednje, podsetivši da je Švajcarska prošle godine za taj događaj potrošila 24 miliona švajcarskih franaka, a da je budžet Srbije tokom predsedavanja OEBS-om tri miliona evra.\n„Ovaj događaj je politički veoma važan za Srbiju“, rekao je Dačić.\nOn je dodao da je „Beogradska arena“ po kriterijumima OEBS-a jedini prostor u Beogradu koji ispunjava sve tehničke i bezbednosne uslove i da će biti veliki izazov da se od tog prostora napravi mesto za politički događaj.\nPrema njegovim rečima, Izvršni odbor će u narednim danima razmatrati sva pitanja u vezi sa organizacijom ministarske konferencije.\nSastanku Organizacionog odbora prisustvuju i ministar unutrašnjih poslova Nebojša Stefanović, ministar odbrane Bratislav Gašić i vršilac dužnosti generalnog sekretara Ministarstva spoljnih poslova Veljko Odalović.\nSastanak ministarskog saveta OEBS-a


September 2020 – Dobrodošli na zvanican sajt\nArchive: 'Sep 2020' :\nRukometašice Crvene zvezde ubedljivo su savladale u finala baraža za dopunu Super B lige ekipu Radničkog rezultatom 37:21 (15:11) i obezbedile plasman u drugi rang takmičenja. Naše rukometašice su najbitniju utakmicu odigrale najbolje. Poslednju utakmicu pred prekid protekle sezone usled pandemije virusa kovid-19, Crvena zvezda odigrala je upravo sa Radničkim, gde je ekipa sa Crvenog […]\nPosted by Ivan on Saturday, September 26th, 2020 at 1:11 pm in Crvena Zvezda\nRukometašice Crvene zvezde savladale su u polufinalu baraža za dopunu Super B lige u Ubu, ekipu Požarevca rezultatom 35:25 (16:13). Crveno-bele su se na najbolji način vratile na teren, pobedom, nakon pauze i prekida protekle sezone prouzrokovane pandemijom virusa kovid-19. U finalu baraža za dopunu Super B lige, 26.septembra, Crvena zvezda će igrati protiv gradskog […]\nPosted by Ivan on Saturday, September 19th, 2020 at 1:03 pm in Crvena Zvezda\nSve vesti, rezultate, službena saopštenja, delegiranje, biltene i ostale važne informacije u vezi sa baražima za popunu mesta u ligama biće objavljivane na adresi https://rss.org.rs/#takmicenja/baraz Vest preuzeta sa sajta Rukometnog saveza Srbije.\nPosted by Ivan on Tuesday, September 15th, 2020 at 12:58 pm in Crvena Zvezda


Izmenjen režim rada u JKP „Šumadija“ – Veliki Park\nIzmenjen režim rada u JKP „Šumadija“\nU skladu sa Odlukama Vlade Republike Srbije u vezi sa sprečavanjem širenja virusa COVID – 19, JKP Šumadija Kragujevac je u cilju prevencije i sprečavanja infekcije virusa kako zaposlenih, tako i korisnika naših usluga sprovelo neophodne mere zaštite, pa Sektori i Službe u okviru preduzeća posluju prema sledećem:\nOd ponedeljka 23.03.2020.godine sve potrebne informacije, kao i podnošenje zahteva naši sugrađani mogu dobiti svakog radnog dana od 07:00 do 15:00 časova putem:\nE-mail: info@jkpsumadija.rs ; kontaktcentar@jkpsumadija.rs\nOdlukom Vlade Republike Srbije o obustavi javnog transporta putnika od subote 21.03.2020.godine u 20:00 časova obustavlja se gradski i prigradski prevoz na teritoriji grada Kragujevca.\nZa sve informacije oko javnog transporta putnika pravna lica mogu kontaktirati prevoznike i ugovarati prevoz za zaposlene na sledeće brojeve telefona\nPijaca „Aerodrom“ – zatvorena do daljeg. Od ponedeljka 23.03.2020.godine radiće samo pekare, mesare i mlekare u periodu od 07:00 do 13:00 časova.\nPijaca „Centar“ – Omogućena je prodaja samo na tezgama, a mlečni paviljon i lokali su zatvoreni do daljeg. Od ponedeljka 23.03.2020.godine radiće samo pekare, mesare i mlekare u periodu od 07:00 do 13:00 časova.\nPijaca „Bubanj“ – od ponedeljka 23.03.2020.godine od 07:00 do 13:00 časova\nPijace „Bagremar“, „Stanovo“, „Bresnica“ i „Erdoglija“ – zatvorene do daljeg.\nProdajno mesto za prodaju parking i stanarskih karata u TPC „Radnički“ – nisko prizemlje zatvoreno je do daljeg.\nStanarske karte važe bez produžetka do daljeg, a za izdavanje novih neophodno je potrebnu dokumentaciju dostaviti elektronskim putem (e-mail: parking.servis@jkpsumadija.rs )\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan март 22, 2020


Krunoslav Fehir izjavio je danas, nakon gotovo četvorosatnog saslušanja u svojstvu krunskog svedoka u tzv. slučaju garaža, ubistva sprskih civila u Osijeku 1991. godine, da je ostao kod svog ranijeg iskaza te da će i dalje saradjivati sa tuzilastvom bez obzira na pretnje njemu i njegovoj porodici.\nSaslusanju je prisustvovao i optuženi Branimir Glavaš koga je istražni sudija pred kraj udaljio iz sudnice zbog nedoličnog ponašanja. Glavaš je na sud dovezen iz osječkog zatvora gde je se nalazi od 17. aprila, nakon podizanja optužnice protiv njega i još šestoro optuzenih u tzv. slučaju selotejp, odnosno ubistva civila na obali Drave 1991.


Trampov oporavak podigao optimizam na berzama – Visokoin.com\nAkcije svjetskih kompanija su ojačale danas na azijskom trgovanju jer su investitore ohrabrili pozitivni izvještaji o zdravlju američkog predsjednika Donalda Trampa nakon što je dijagnostikovano da je pozitivan na korona virus.\nTramp se u nedjelju odvažio da se nakratko provoza oko bolnice kako bi pozdravio fanove koji navijaju za njega na predstojećim novembarskim predsjedničkim izborima.\nTrampov medicinski tim je saopštio da mu je nivo kiseonika duplo opao posljednjih dana i da su mu dali jedan steroid koji se obično preporučuje samo kod težih bolesnika. Takođe su rekli da se njegovo zdravstveno stanje poboljšava i da bi mogao da bude otpušten već danas, prenosi agencija AP.\nReperni indeks japanske berze, Nikei 225, zabilježio je rast od 1,2 procenta na 23.316,08 poena, južnokorejski Kospi je skočio za 1,3 posto na 2.356,80 bodova, dok je australijski S&P/ASX 200 uzleteo za 2,4 odsto, na 5.932,40 poena.\nNa smanjenje gubitaka na Vol Stritu krajem prošle nedjelje uticao je rast optimizma da će Vašington možda uspjeti da prevaziđe dvopartijske razlike po pitanju novog paketa privrednih podsticaja. Predsjednica Predstavničkog doma Nensi Pelosi najavila je da avio-kompanijama uskoro stiže pomoć, i da je Kongres potencijalno na putu da postigne sporazum o širem paketu podrške privredi.\nSjevernomorska nafta Brent, koja važi za međunarodni cenovni standard, ojačala je za 83 centa, na 40,10 dolara za barel.


Na međunarodni Dan bezbednog interneta, koji obeležava i Srbija, policija i predstavnici Posebnog tužilaštva za visokotehnološki kriminal sproveli su akciju na području Vršca, Palilule, Kragujevca, Sremske Mitrovice i Valjeva, navodi se u saopštenju MUP-a, prenosi Beta.\nKod pet osumnjičenih pronađena je enormno velika količina pornografskog materijala, nastalog iskorišćavanjem dece i maloletnika, i za sada je identifikovana jedna žrtva sa teritorije Srbije. Određeno je policijsko zadržavanje petorici osumnjičenih, koji će uz krivičnu prijavu za prikazivanje, pribavljanje i posedovanje pornografskog materijala i iskorišćavanje maloletnog lica za pornografiju, biti privedeni Posebnom tužilaštvu za visokotehnološki kriminal, navodi se u saopštenju.\nAkcija "Armagedon" traje od 2010. godine i za cilj ima sprečavanje pornografske zloupotrebe dece i maloletnika, i širenje takvog materijala.\nMinistarstvo unutrašnjih poslova pozvalo je građane koji imaju bilo kakvu informaciju koja može pomoći u identifikovanju osoba koje proizvode, rasturaju ili poseduju takvu pornografiju, da to prijave na elektronsku adresu http://www.netpatrola.rs ili mejlom na


Dašić (NKD): Brojne mahinacije na lokalu u javnim nabavkama i u gradjevinarstvu\nBeta 24. marta 2018. 12:15\nDanijel Dašić iz Nacionalne koalicije za decentralizaciju (NKD) izjavio je da vlasti na nivou opština i gradova izvrdavaju propise i procedure u oblastima javnih nabavki, gde se „po pravilu uslovi nabavki šteluju“ tako da samo jedan „odabran“ ponudjač može da ispuni propisane uslove, kao i u oblasti manipulacije gradskim zemljištem i nekretninama.\nOn je kazao da sve veći broj javnih nabavki ima samo jednog ponudjača, što predstavlja proceduralni apsurd i izrugivanje propisima.\n„Najnoviji ‘virus Keep Light’ ponudjača novogodišnje rasvete proširio se Srbijom, tako da sad svi veći gradovi koriste njihove usluge kroz sistem javnih nabavki sa jednim jedinim ponudjačem“, rekao je Dašić za Vojvodjanski istraživačko-analitički centar (VOICE, www.voice.org.rs).\nPrema njegovim rečima, druga „omiljena“ tema lokalnih vlasti je manipulacija gradskim zemljištem i nekretninama, gde se menjanjem urbanističkih planova „preko noći“ omogućava izgradnja objekata na prostorima gde nije bila dozvoljena.\nSagovornik VOICE-a iz oblasti gradjevinarstva, koji je želeo da ostane anoniman, upozorio je da su upravo u toj oblasti najopasnije zloupotrebe, prevashodno zbog toga što je u opticaju ogroman novac.\nOn je naveo da se korupcija tu najčešće sprovodi zloupotrebom prilikom izrade ili izmene planske dokumentacije koja je u nadležnosti lokalnih samouprava, poput planova generalne regulacije, planova detaljne regulacije i urbanističkih projekata.\n„Tu su cake, a problem je što najčešće izradu ili izmenu tih planova samo formalno inicira grad ili opština, iako je javna tajna da većinu tih planova iniciraju privatni investitori“, naveo je taj sagovornik i dodao da je javna tajna i da postoje ljudi koji koordinišu aktivnosti izmedju investitora i nadležnih u gradu, kako bi svi bili „namireni“.\nPrema njegovim rečim, osnovni način za pokrivanje radnji suprotnih interesima gradjana jesu floskule o razvoju grada i otvaranju radnih mesta, o čemu svedoči i primer Novog Sada, gde će na parceli izmedju dva velika tržna centra, Spensa i Merkatora, biti izgradjen jedan još veći tržni centar.\n„Gradiš šoping-mol u situaciji kada ne znaš šta ćeš sa Spensom. Pravdaš to zapošljavanjem 2.000 ljudi, a otpustićeš možda toliko u Merkatoru i Spensu. I još imaš problem šta ćeš sa tim objektima“, kazao je on i dodao da je dodatni problem i česta predimenzionisanost objekata koju postojeća infrastruktura ne može da izdrži.


Savez nezavisnih socijaldemokrata (SNSD) Pale danas je lijepljenjem plakata ozvaničio početak predizborne kampanje, a kandidat za načelnika opštine Boško Jugović rekao je da građani treba da glasaju za SNSD zato što ta politička partija nudi jedinstvo opštinskih i republičkih vlasti, što je garant za dobrobit ove lokalne zajednice.\nJugović, koji je i predsjednik Opštinskog odbora SNSD, rekao je novinarima da je namjera da se lijepljenjem prvog plakata svi okupe za bolje sutra jer je izborni slogan "Okupljanje za Pale".\n"Šaljemo poruku da treba da se okupimo za Pale, grad Istočno Sarajevo, Republiku Srpsku, za pravdu i ravnomjeran razvoj svih sredina, za našu omladinu, fakultete, razvoj privrede i infrastrukture. To je u ovom trenutku najkvalitetniji izbor", naglasio je Jugović.\nOn je rekao da građani treba da glasaju za SNSD zato što ta politička partija nudi jedinstvo opštinskih i republičkih vlasti, što je garant za dobrobit Pala, za uspjeh i za dalje kapitalne investicije koje su evidentne, kao i za jedinstvo i opstanak srpskog naroda.\nPrema njegovim riječima, lista kandidata za odbornike u Skupštini opštine Pale od 30 ljudi je kvalitetna, sve su to uspješni direktori, i stanovnici ove lokalne zajednice će među njima moći da odaberu ono što misle da trebaju.\nJugović je poželio mnogo uspjeha svim kandidatima SNSD-a širom Republike Srpske, ističući da očekuju odličan rezultat.\nNosilac odborničke liste za Skupštinu opštine Pale Damjan Škipina poželio je svojim kandidatima puno sreće i uspjeha, navodeći da od ostalih kandidata za odbornike i druge funkcije očekuje fer i korektnu kampanju.\n"SNSD kao najveća i najjača politička partija nema potrebe da se bavi bilo kakvim drugim stvarima, samo onim što je korektno. Očekujemo najbolji rezultat s obzirom na to da SNSD nikada nije imao jaču listu", istakao je Škipina.\nŠkipina je poručio biračima i sugrađanima da glasaju, da procijene ko su kvalitetni ljudi i da ne dozvole da svoju budućnost prodaju za 50 ili 100 KM.\nŠef Izbornog štaba SNSD-a Pale i kandidat za odbornika u Skupštini opštine Branko Koroman pozvao je sve političke subjekte sa područja paljanske opštine da u fer ponašanju korektno završe izborni proces od mjesec dana.\n"SNSD sa obrazom ulazi u izbornu kampanju jer tragovi ove političke stranke su više od 150 miliona KM ulaganja u opštinu Pale. Ponovnim osvajanjem vlasti i utvrđivanjem mandata Jugovića, te osvajanjem mandata neposrednim izborom za gradonačelnika LJubiše Ćosića, intenzivnije i jače krenućemo i obezbijediti uslove za neke nove razvojne šanse u našoj opštini", naglasio je Koroman.\nBoško Jugović Lokalni izbori 2020 SNSD\nGolićeva i Jugović razgovaraju o projektima\nJugović: Cvijanovićeva obećala pomoć u opremanju vrtića\nJugović: Osnovcima podijeljena 94 kompleta udžbenika


Svečana sjednica SO Vlasenica - UPSMedia Svečana sjednica SO Vlasenica – UPSMedia\nSvečana sjednica SO Vlasenica\nU Vlasenici je obilježena krsna slava opštine, tim povodom održana je svečana sjednica Skupštine opštine tokom koje je dodijeljeno 16 priznanja najuspješnijim preduzećima i organizacijama koje djeluju na području ove opštine. Među nagrađenima, našla se i organizacija UNICEF koja učestvuje u realizaciji više projekata na području ove opštine, a kako ističu zahvalni su zbog priznanja koje im je dodijeljeno.\n„Srećni smo što smo se našli među dobitnicima priznanja, ali moram istaći da ništa ne bismo mogli ostvariti sami, nego uz pomoć partnera i odličnoj saradnji sa opštinom Vlasenica. Nadam se da ćemo imati ovako dobru saradnju i u narednom periodu“, izjavila je Jasmina Babić, predstavnica UNICEF-a.\n„Trudili smo da se postignemo što bolji rezultat, uradili smo onoliko koliko je bilo u našoj moći i u skladu sa mogućnostima. Uvijek ima prostora za napredovanje i nadam se da ćemo se i sljedeće godine naći među nagrađenima, ali sa boljim rezultatima“, rekao je Nenad Lelek, direktor Turističke organizacije opštine Vlasenica.\nPriznanja nagrađenim uručio je načelnik opštine Dragoslav Todorović. On je čestitao slavu svim stanovnicima opštine Vlasenica i crkvenoj zajednici. Istakao je da se nada da napredak opštine neće stagnirati u narednom periodu i da će se broj priznanja iz godine u godinu povećavati.\n„Ponosan sam na sva preduzeća i organizacije koje su dobile priznanje. Prije svega jer je riječ o uglednim preduzećima koja učestvuju u razvoju i napretku opštine Vlasenica. Znam da je ova godine izborna, ali nadam se to neće poremetiti rad institucija na području ove opštine, jer trebamo raditi na tome da poboljšamo život i ekonomsku situaciju u Vlasenici koja je na sve višem nivou“, stav je načelnika opštine Vlasenica.\nSvi prisutni su izjavili da će nastaviti sa uspješnim radom, ali ne samo zbog priznanja i činjenice da je opština prepoznala njihov dobar rad, već radi svih koji žele napredak svojoj lokalnoj zajednici.\n← Sjećanje na srpsko stanovništvo stradalo u Bratuncu, porodice traže pravdu\nSlužen parastos na Zalazju →\nmart 3, 2021, 1:02 pm


Rasulo Zapada zbog Avganistana: Kraj američkog sna - Veliko buđenje Evropljana | WebTribune\nHome SPEKTAR Rasulo Zapada zbog Avganistana: Kraj američkog sna – Veliko buđenje Evropljana\nPolitikolog Aleksandar Pavić ocenjuje da sve ovo predstavlja veliko buđenje Evropljana iz snova.\nSkromni zaključci samita u pogledu slaganja oko uslova za priznavanje i saradnju sa budućom avganistanskom vladom predvođenom talibanima (teroristička organizacija zabranjena u Rusiji), ali bez detalja o načinu na koji će se osigurati bezbedni izlazak iz Avganistana bez vojnog prisustva, ukazuju na to da jačanje evroatlantskih veza neće ići onim tempom koji se očekivao po Bajdenovom dolasku u Belu kuću.\nPrema rečima Aleksandra Pavića, poslednja dešavanja predstavljaju sliku današnjeg Zapada, pa se tako i samit G7, baš kao i povlačenje Amerikanaca iz Avganistana, može opisati rečju – rasulo.\n„Zapad je iznutra, ispod te sjajne površine velikih reči, medija koji mogu da stvore bilo kakvu sliku i impresivne vojne tehnike, u fazi raspada i dekadencije. Ljudi koji su došli na vlast posle Trampa apsolutno nisu sposobni da vode sopstvenu zemlju, a kamoli da vode nešto komplikovano poput transatlantskog saveza.\nTo se sada jasno videlo i sve ovo je zapravo bilo veliko suočavanje sa realnošću, pogotovo za zapadnoevropske države koje su se nadale da će moći da nastave po starom, da se nakače na „Velikog brata“ koji će im dati svoje mišiće, a oni njemu svoj mozak. Sada se videlo da to nije tako i da taj „Veliki brat“ne može ni o sebi da se brine kako treba, da pravi katastrofalne procene i da nije u stanju da izvrši jednu običnu operaciju evakuacije u vremenu koje je unapred bilo dogovoreno“, kaže Pavić.\nOstaje da se vidi, dodaje politikolog, kako će se Evropljani sa tim saznanjem nositi.\n„Naime, ako se ovo desilo u Avganistanu, onda se može desiti i na drugim mestima, pa se postavlja pitanje gde to tačno evropske članice NATO-a mogu da se oslone na Amerikance i da li će smeti da se upuštaju u zajedničke avanture sa njima, imajući u vidu kako se one završavaju u poslednjih 15 godina? Nije, dakle, u pitanju samo Avganistan, već i ono što se dešavalo u Iraku, pa debakl u Libiji i neuspeh u Siriji“, ukazuje Pavić.\nČinjenica da je virtuelni sastanak vođa Britanije, Kanade, Francuske, Nemačke, Italije, Japana i SAD pokazao da su evropske sile priznale da su Amerikanci ti koji odlučuju, za Slobodana Zečevića iz Instituta za evropske studije nije iznenađenje.\n„NATO je takva organizacija u kojoj Sjedinjene Američke Države odlučuju same o svemu. To nije tako u spisima te organizacije, ali u stvarnosti je tako – Amerika odlučuje o svemu, a ovi drugi ih samo prate. To i jeste bio smisao izjave francuskog predsednika Emanuela Makrona da je „NATO klinički mrtav“. On je to rekao jer je znao da je NATO takva vrsta organizacije i predlagao je Evropljanima da imaju svoju vojsku, svoje odbrambene snage kojima će oni upravljati, a ne Amerikanci“, objašnjava Zečević.\n„Međutim, Bajden je ovde suočen sa jednom realnom situacijom – u konfliktu je sa talibanima, povlači se iz Avganistana, ima dogovor sa njima do 31. avgusta i direktno od njih zavisi. On mora da poštuje taj dogovor jer će u suprotnom ući u još gori problem, a ta evakuacija će postati još tragičnija.\nPrema tome, Bajden se verovatno opredelio za jedno racionalno rešenje, ne želi više da ulazi u konflikt i povlači američke građane i trupe, pa naravno i savezničke trupe, a način na koji Francuzi i Nemci razmišljaju nije logičan, jer ako hoće sami da odlučuju moraju da imaju svoju vojnu organizaciju na nivou Evropske unije“, kategoričan je Zečević.\nAleksandar Pavić kaže da je upitno kako će se situacija dalje odvijati ukoliko strani vojnici ili strani državljani koji žele da odu iz Avganistana ipak ostanu u toj zemlji nakon isteka roka za evakuaciju.\n„Sada je sve u igri, ali nije isključeno da zapadne države iskoriste adut koji imaju – zamrznut avganistanski novac i zlato. U tom smislu se možda u pozadini napravi trgovina, odnosno da se talibanima odmrznu fondovi, a da oni zauzvrat zažmure na to što će evakuacija trajati duže od dogovorenog roka.\nU svakom slučaju, Avganistan je za Amerikance neki novi „sajgonski momenat“ i sigurno je da posle 31. avgusta više ništa neće biti isto unutar zapadnih savezničkih odnosa. Naime, kada se 1975. godine Amerikancima desio Sajgon, Sjedinjene Države su nekoliko godina bile u strateškom uzmicanju i izgubile su samopouzdanje, a poverenje saveznika u njih bilo je poljuljano“, zaključuje Aleksandar Pavić za Sputnjik.


„Nakon što je početkom meseca Lalić privedena zbog teksta koji se bavio zaštitom medicinara za vreme epidemije, i nekoliko sati u pritvoru zadržana, pa zatim puštena uz pritisak i osudu relevatnih domaćih i međunarodnih organizacija i novinarskih udruženja, napadi na novinarku se nastavljaju na društvenim mrežama i platformama“, navodi NDNV.\nNjeno ime, kako se navodi, „uz opasne poruke u kojima je optužuju da radi protiv interesa države, pojavljuje se kao plaćeni oglas na različitim gugl servisima“.\n„Ovakva kampanja protiv koleginice Lalić predstavlja očigledan primer govora mržnje, ali i ukazuje na to da se naše društvo nije bavilo sistemskim rešenjima borbe protiv ovakvog vida ekstremizma, niti institucije, nažalost, pokazuju nameru da konačno počnu da primenjuju propise kojima se ovakve pojave sankcionišu“, navodi se.\nNDNV je u saopštenju pozvalo „nadležne institucije da konačno krenu sa rešavanjem ovakvih i sličnih napada i da razviju sistem zaštite onih koji rade u javnom interesu kao što su novinari koji poštuju Kodeks novinara Srbije“.\n„Upozoravamo donosioce odluka da je govor mržnje dosegao takve razmere da je društvo dovedeno na ivicu sukoba, te da izostanak adekvatne rekacije može imati pogubne posledice. Građane i građanke takođe pozivamo da se suprotstave napadima na novinare i da daju podršku onima koji u njihovo ime postavljaju pitanja i ukazuju na probleme u društvu“, navode.\n← Redakcija Danasa se solidariše sa FoNetom\nMarko Somborac 16. 4. 2020. →


Za zelena pluća Beograda | Eko Europa\nKompanija IKEA i WWF-Svjetski fond za prirodu nastavili globalni saradnju i započeli lokalnu akciju pošumljavanja Košutnjaka. Zajedničkom inicijativom kompanije IKEA i WWF- Svetskog fonda za prirodu, danas je počela akcija pošumljavanja Košutnjaka “Za zelena pluća Beograda” koja se sprovodi uz podršku Sekreterijata za zaštitu životne sredine grada Beograda i JP Srbijašume.\nU volonterskoj akciji pošumljavanja, 30-ak zaposlenih u kompaniji IKEA Srbija i volonteri WWF-a u jednom danu su zasadili ukupno 2500 stabala bjelog jasena čime će Košutnjak postati bogatiji za još jedan hektar šume. Cilj inicijative nije samo podizanje svjesti o značaju zelenih površina u urbanom ekosistemu, već i da ukaže na važnost koju šume imaju u ublažavanju neželjenih posljedica klimatskih promjena na lokalnom nivou.\nDrvo je jedan od najvažnijih materijala koje kompanija IKEA koristi u svojoj proizvodnji. Baš zato se u ovoj kompaniji posebna pažnja pridaje povećanju efikasnosti i smanjivanju količine drvnog materijala u proizvodima. Kao rezultat, udio drveta iz održivih izvora – recikliranog drveta i drveta iz šuma koje su sertifikovane za sječu – u 2013. je povećan sa 23% na 34% u proizvodnji na globalnom nivou, a cilj kompanije je dostići 50% do 2017. godine.\nIrena Dobosz, menadžerka za održivi razvoj i odnose sa kupcima u IKEA Jugoistočna Evropa podseća da IKEA i WWF još od 2002. godine zajednički unapređuju standarde za odgovorno upravljanje i zaustavljanje prekomjerne sječe u šumama u Evropi i Aziji: “Kroz uspostavljanje i primjenu strogih FSC standarda zajednički smo doprinjeli širenju šumskih površina s međunarodnim sertifikatom na čak 30 miliona hektara. Drago mi je što je današnjom akcijom sađenja mladica bjelog jasena i Srbija dobila nove hektare šume koje će doprinjeti zaštiti lokalnog biodiverziteta i dugoročno unaprediti kvalitet života naših komšija Beograđana. IKEA će kao odgovorna kompanija ali i naše kolege ličnim primjerom i sličnim volonterskim akcijama uvjek davati doprinos ispunjavanju tog cilja”, smatra Dobosz.\nBeograd danas ima svega 14,6 % zelenih površina u ukupnoj teritoriji grada, što je nedovoljno. Stanje šuma i šumskog zemljišta na području Beograda nepovoljno je jer su šumski kapaciteti u Beogradu prestarjeli i dostigli svoju fiziološku zrelost, što u znatnom smanjuje njihovu funkciju sprečavanja erozije tla, pročišćavanje vazduh pa su inicijative poput ove od izuzetne važnosti.\nKako bi se sačuvale jedinstvene prirodne vrjednosti Košutnjaka kao zaštićenog područja, jedan od preduslova za akciju pošumljavanje bilo je i sađenje autohtone vrste zbog čega je i odabran bjeli jasen.Šumske površine u i oko grada pozitivno utiču na okolinu delovanjem na mikroklimu, tako što smanjuju visoke temperature vazduha, prečišćavaju vazduh, regulišu jačinu vetra, povećavaju stepen vlažnosti, smanjuju i ublažavaju jačinu gradske buke, sprečavaju eroziju.\n“Šume ne čini samo drveće, nego i brojne biljne i životnjske vrste koje ih naseljavaju i čine kompleksne šumske ekosisteme, stanište su 2/3 kopnenih vrsta naše planete i naša je obaveza da ih zaštitimo. Odmah posle mora i okeana, šume su najveća skladišta ugljendioksida. One ljudima obezbeđuju neophodne usluge ekosistema: hranu, gorivo, građevinski materijal, ljekovito bilje, prečišćavaju vazduh i vodu, stabilizuju klimu, ublažavaju negativne efekate poplava i suša, stvaraju i obnavljaju plodno zemljište i sprečavanju eroziju.\nMeđutim, šume se danas uništavaju alarmantnom brzinom kako bi ustupile mesto poljoprivrednim zemljištima, ali i zbog neodrživog upravljanja šumskim resursima. WWF radi više od 50 godina na zaštiti šuma, prvenstveno kroz očuvanje preostalih šuma i promociju održivog šumarstva. Jedan od primjera partnerstva za održivo korišćenje šuma je saradnja sa kompanijom IKEA, te su inicijative poput ove od izuzetne važnosti”, podseća Duška Dimović, direktorica programa WWF-a u Srbiji.\nU akciji je osim zaposlenih u kompaniji IKEA učestvovalo i 30 volontera WWF-a, Sekreterijata za zaštitu životne sredine grada Beograda i JP Srbijašume, kojima je u znak zahvalnosti za učestvovanje u akciji omogućeno da svakom stablu dodjele ime po sopstvenom izboru.\nakcija pošumljavanja, IKEA, WWF\nKantonalni plan upravljanja otpadom TK\nSedam BiH parkova službeno pristupilo asocijaciji „Parkovi Dinaridi – mreža zaštićenih područja Dinarida“


Otvoren šesnaesti Interetno festival - YU ECO RTV\nNaslovna / Kultura / Otvoren šesnaesti Interetno festival\nOtvoren šesnaesti Interetno festival\nMiljana Crnogorac avgust 24, 2017\tKultura Napiši komentar 69 Pregledi\nŠesnaesti Interetno festival, svečano je otvoren sinoć, u Mađarskom kuturnom centru „Nepker“. Festival će trajati do subote, a publici će se predstaviti dvanaest folklornih grupa iz Mađarske, Hondurasa, Letonije, Čilea, Paragvaja, Meksika i Srbije.\nUčesnicima, gostima i Subotičanima, ispred lokalne samouprave, dobrodošlicu je poželela članica GV zadužena za kulturu Miroslava Babić. Ona je istakla da su organizatori preduzeli, i ove godine, sve kako bi Festival zadržao kvalitet i ugled koji uživa na međunarodnoj sceni.\nSvi festivali koji su pod okriljem „CIOFF-a“ imaju organizaciju na visokom nivou, a tu se posebno ističe Interetno festival, poručio je potpredsednik „CIOFF-a“ Milovan Ognjanović, koji je i otvorio Festival. On se zahvalio svima koji su finansijski pomogli Festival, kao i učesnicima, volonterima, domaćinima, ali i publici bez koje, kako je rekao, Festivala ne bi ni bilo.\nPored folklornih i muzičkih koncerata, građani i ove godine, u sklopu Festivala, imaju priliku da uživaju u gastronomskim specijalitetima, autohtonim vinima i rukotvorinama, a organizatori su se pobrinuli da upriliče programe i za najmlađe sugrađane.\nPrethodna Ambrozija u samom centru grada\nSledeća Sutra druga vanredna sednica Skupštine grada\nJedan od najznačajnijih festivala ne samo u našem gradu već i zemlji, Festival evropskog filma …


Prvi sporazum o principima koji regulišu normalizaciju odnosa (poznat kao Briselski sporazum), postignut je 19.aprila 2013. godine između Srbije i Kosova.\nOvim sporazumom su, između ostalog, postavljeni osnovi za integraciju paralelnih srpskih pravosudnih organa, iz severnih opština, u kosovski sistem.\nKosovo se, dugi niz godina, borilo da osigura rad pravosudnih institucija na celoj teritoriji, jer su pravosudni organi na severu donedavno funkcionisali u okviru srpskog sistema. Stoga su, da bi okončali njihovo delovanje i osigurali efikasan i dobro organizovan pravosudni sistem na celoj teritoriji, Kosovo i Srbija postigli još jedan sporazum o pravosuđu, 9. februara 2015.\nU skladu sa tim sporazumom, mitrovački region ima jedan Osnovni sud, Osnovno tužilaštvo i Odeljenje Apelacionog suda.\nOsnovni sud u Mitrovici koristi dve prostorije/kancelarije, jednu u Severnoj Mitrovici (sa 14 srpskih i 10 albanskih sudija) i jednu u Južnoj Mitrovici (sa 14 albanskih i 11 srpskih sudija, kao i po 80 zaposlenih kao pomoćno osoblje). Ovaj sud ima četiri odeljenja/ogranka: Zubin Potok, Leposavić, Srbica i Vučitrn.\nKancelarija na severu bi obuhvatale: Odeljenje za teške zločine, za čitav region Mitrovice (sa 4 srpskih i 4 albanskih sudija) i Opšte odeljenje, u čiju nadležnost spadaju sva krivična dela za Severnu i Južnu Mitrovicu, kao i Zvečan.\nKancelarija na jugu bi, s druge strane, obuhvatala Odeljenje za maloletnike (za čitav region) i Opšte odeljenje koje sudi u građanskim stvarima, neosporenim zahtevima, i manjim prekršajima (Severna/Južna Mitrovica i Zvečan). Predsednik Osnovnog suda je kosovski Srbin.\nApelacioni sud u Prištini osniva posebno veće, u kojem će većina sudija biti iz srpske zajednice, a koje će se baviti predmetima koji dolaze iz opština sa srpskom većinom. Odeljenje apelacionog suda se nalazi u Severnoj Mitrovici (sa 5 srpskih i 2 albanskih sudija).\nTužilaštvo ima nadležnost nad sledećim opštinama: Južna Mitrovica, Severna Mitrovica, Zvečan, Vučitrn, Srbica, Zubin Potok i Leposavić (9 Srba i 9 Albanaca sa po 24 zaposlenih kao pomoćno osoblje).\nGlavni tužilac Osnovnog tužilaštva u Mitrovici (koje se nalazi u severnom delu) je kosovski Albanac.\nDve strane su se dalje dogovarale o penzionom i zdravstvenom osiguranju srpskih radnika koji su se integrisali u kosovske institucije. Shodno tome, Srbija nastavlja da uplaćuje doprinose za penzijsko i zdravstveno osiguranje osoblju koje bi bilo integrisano u kosovske pravosudne institucije, pod uslovom da na dan njihovog imenovanja u kosovskim institucijama Srbija razreši iste sudije i tužioce i prestane da isplaćuje njihove plate. S tim u vezi, Vlada Srbije je donela uredbu kojom su sudije, tužioci i pomoćno osoblje bili uključeni u program prevremenog penzionisanja i time su proglašeni neaktivnim u srpskom pravosudnom sistemu.\nU martu 2015. godine, Tužilački savet Kosova i Sudski savet Kosova (SSK) započeli su proces regrutovanja, uz pomoć EULEX-a. Ministarstvo pravde Kosova organizovalo je polaganje pravosudnog ispita; za kandidate koji su morali da ga polože (šest srpskih kandidata).\nIzabrane sudije i tužioci, pre imenovanja od strane predsednika Kosova moraju:\nKonačno, u 2017. godini:\ni 149 administrativnih radnika, je radilo u kosovskim pravosudnim institucijama.\nKontroverzna tema i dalje ostaje tema isticanja državnih simbola Kosova. Jasno je da je Kosovo insistiralo da se oni prikažu u sudnicama na severu, no bez obzira na to, radi sprečavanja bezbednosnih tenzija, Kosovo je moralo da odustane od ove namere.\nPovećana pravna sigurnost na severu Kosova;\nPoboljšana zaštita imovinskih prava svih zajednica;\nUspostavljen red i zakon na celoj teritoriji.\nMeđutim, kada je u pitanju njihova funkcionalizacija, ove institucije se i dalje suočavaju sa mnogim problemima.\n19.04.2013 Sporazum o Pravosuđo


Tim povodom ministar Zoran Đorđević i generalni sekretar Udruženja osiguravača Srbije Duško Jovanović potpisali su Ugovor o donaciji koju čini izvođenje radova na renoviranju poda sale „Srbija“, u Palati „Srbija“, u vrednosti od 1.765.706,40 dinara.\nSvi podovi u Palati Srbija, koja ima karakter svojevrsne galerije jugoslovenske umetnosti 20. veka, a čija istorija pokazuje složenost političkih, društvenih, kulturnih i umetničkih okolnosti, izrađeni su od skupocenih materijala.\nMinistar Đorđević rekao je da su se u zgradi Palata Srbija u prošlosti dešavali veliki i značajni događaji, a da će tako biti i u budućnosti, te da je iz tog razloga ona veoma značajna za sve građane Srbije.\n„Ova zgrada predstavlja kulturno i istorijsko zdanje Srbije koje treba da se čuva zauvek. Iako nismo nadležni za održavanje ove zgrade, hteli smo da pokažemo odgovornost prema onome što je za našu zemlju od posebne važnosti“, rekao je ministar i dodao da je u budućnosti u planu da se, pored sale „Srbija“, koja je najveća, rekonstruišu i ostale sale, ali će sve zadržati prvobitan izgled.\nGeneralni sekretar Udruženja osiguravača Srbije Duško Jovanović rekao je da mu je drago što je imao priliku da učestvuje u ovoj ideji i da je udruženje uvek na raspolaganju državi kada je u pitanju bilo koji vid podrške.\n„Ovo za nas nije donacija, već čast. Drago nam je što ćemo na ovaj način biti deo istorije i što ćemo vratiti stari sale „Srbija“, odnosno mestu gde su se okupljali i gde će se i dalje okupljati najveći svetski državnici“, istakao je Jovanović.


Trivan: Srbiju očekuju ozbiljne klimatske promene, pošumljavanje rešenje | Insajder\nMinistar životne sredine Srbije Goran Trivan izjavio je danas da Srbiju očekuju ozbiljni izazovi klimatskih promena i da je pošumljavanje jedan od najboljih načina da se odgovori na probleme.\nFoto: Izvor: ekologija.gov.rs / Goran Trivan\nTrivan je na regionalnoj ministarskoj konferenciji o klimatskim promenama u Bonu rekao da će region Zapadnog Balkana, uključujući i Srbijum, biti deo sveta koji će u budućnosti pretrpeti ozbiljne posledice od klimatskih promena.\n"To je razlog više da se ozbiljno pozabavimo ne samo predviđanjima, nego i merama koje to mogu da spreče", rekao je on.\nTrivan je dodao da će Srbija nastaviti da se prilagođava i primenjuje mere poput ograničavanja gasova staklene bašte, ali da će istovremeno u regionu pokrenuti inicijativu za pošumljavanje.\nTrivan je rekao da u budžetu za sledeću godinu mora biti više novca za ekologiju, dodajući da 2018. očekuje usvajanje više važnih zakona o ovoj oblasti, među kojima su Zakon o zaštiti životne sredine i Zakon o klimatskim promenama.\nOn je naveo i da je jedan od najvećih problema zemalja u regionu na putu ka EU, uključujući i Srbiju, nedostatak projektno-tehničke dokumentacije za povlačenje sredstava iz evropskih i drugih fondova i dodao da će Srbija u narednom periodu intenzivno raditi na novim projektima u ovoj oblasti.


Otvorena konferencija predsjednika parlamenata Jadransko-jonske inicijative\nutorak, 19 mart 2019 11:28\nPredsjednik Skupštine Crne Gore Ivan Brajović otvorio je danas u Budvi XVI konferenciju predsjednika parlamenata država članica Jadransko-jonske inicijative, u okviru godišnjeg predsjedavanja naše zemlje ovom Inicijativom.\nPredsjednik Brajović je istakao da Crna Gora kao mediteranska zemlja kojoj Jadransko more predstavlja značajan razvojni resurs, posebno je zainteresovana za još intenzivnije učešće u ovoj Inicijativi, imajući u vidu dosadašnja pozitivna iskustva i potencijale regionalne saradnje, kao i podršku Evropske unije.\n- Crna Gora kontinuirano jača svoje institucije, svjesna da je to u interesu svakog njenog građanina, kao i razvoja društva u cjelini. Zato smatram da pogotovo mi izabrani predstavnici građana, djelovanjem u okviru institucija treba da doprinosimo njihovom jačanju, kao i da svoje ciljeve ostvarujemo stalnim unaprjeđenjem nivoa demokratske kulture. Vjerujem da je i to jedna od zajedničkih odrednica i interesa svih naših država i društava. Djelovanje u okviru institucija dokazana je vrijednost razvijenih demokratskih država, a parlamenti su - složićete se - neprikosnoveni forum za razmjenu mišljenja i sprovođenje ideja uz poštovanje usvojenih procedura i pravila – istakao je predsjednik Skupštine crne Gore.\nGovoreći o integracionom procesu zemalja regiona predsjednik Brajović je rekao da u našem regionu ne postoji dilema kada je u pitanju evropska perspektiva svih učesnica Inicijative:\n- Države članice Jadransko-jonske inicijative su različitog stepena razvijenosti, ekonomskih karakteristika i perspektiva, kao i dostignutih nivoa demokratičnosti. Ali je članstvo u evropskoj zajednici naroda zajednički imenitelj. I naše sličnosti i naše razlike su značajne za dalji prosperitet i stabilnost Evrope u cjelini. Uvjeren sam da sinhronizovanim djelovanjem možemo stvoriti prosperitetan region, privlačan za investicije koje će obezbijediti ekonomski i društveni rast i podržati integraciju Zapadnog Balkana u Evropsku uniju – rekao je između ostalog predsjednik Brajović.\nNa otvaranju je govorio i predsjednik Vlade Duško Marković.\nKonferenciji prisustvuju predsjednici ili potpredsjednici parlamenata devet država članica Inicijative: Italije, Slovenije, Hrvatske, Bosne i Hercegovine, Srbije, Albanije, Sjeverne Makedonije i Grčke. Iz Crne Gore, uz domaćina predsjednika Skupštine Ivana Brajovića, učestvuju poslanici i ministri vanjskih poslova Srđan Darmanović, održivog razvoja i turizma Pavle Radulović i kulture Aleksandar Bogdanović.\nIntegralno izlaganje predsjednika Skupštine Crne Gore Ivana Brajovića\nIzlaganje predsjednika Brajovića\nXVI konferencija predsjednika parlamenata država članica Jadransko-jonske inicijative\nSesija 1 pokrivalice\n89. sjednica Zakonodavnog odbora\nNastavak 18. sjednice Odbora za antikorupciju\n79. sjednica Odbora za ekonomiju, finansije i budžet\nOsma-posebna sjednica Prvog redovnog zasijedanja u 2019. godini


Socijalni stanovi u Novom Sadu čekaju Skupštinu grada - BGnekretnine blog\nSocijalni stanovi u Novom Sadu čekaju Skupštinu grada\nGradska stambena agencija, Kisačka ulica, Novi Sad, socijalni stanovi\nNovi Sad, Novosti, Socijalni stanovi 031 Jul 2016\nProdaja socijalnih stanova u završenoj zgradi u Kisačkoj 55 još nije počela, jer se čeka na odluku Skupštine grada na osnovu koje će se organizovati konkurs.\nU Stambenoj agenciji za 021.rs kažu da je ostao još tehnički prijem zgrade, ali da useljavanja neće biti dok Skupština grada ne formira komisiju i sprovede konkurs kako bi se odabrale porodice koje će imati pravo da kupe neki od 35 stanova površine od 35 do 70 kvadrata po ceni nižoj od tržišne.\nZa sada iz lokalne vlasti nema informacija o tome kada će biti doneta odluka o formiranju komisije a, kako je u toku pauza u radu Skupštine do septembra, izvesno je da odluka neće biti tako brzo doneta, pa će završena zgrada sigurno mesecima biti prazna.\nU međuvremenu, Stambena agencija Novog Sada, kako su potvrdili za 021.rs, završila je projektovanje objekata za socijalne stanove u Momčila Tapavice. Tamo će se u narednih nekoliko godina graditi više lamela sa skoro 200 stanova.\nTrenutno novca za gradnju nema i Grad je do sada opredelio samo novac za arhitektonski plan i dobijanje građevinske dozvole.


Pripadnici Kraljevske garde nose zaštitne maske, Madrid, Španija, 30. mart, 2020.\nPregled tekstova i vijesti za 30. mart, 2020.:\nMinistarstvo BiH: Spriječiti diskriminaciju u vrijeme pandemije\nMinistarstvo za ljudska prava i izbjeglice Bosne i Hercegovine, u saopćenju objavljenom danas, pozvalo je entitetske krizne štabove da ujednače pristup prema svim kategorijama stanovnika, odnosno da poštuju Zakon o zabrani diskriminacije te spriječe diskriminaciju prema dobnoj ili bilo kojoj drugoj osnovi prilikom donošenja mjera.\nMotorna korporacija Tojota saopštila je 30. marta da će njene fabrike automobila u Evropi obustaviti proizvodnju najmanje do 20. aprila, zbog nove epidemije korona virusa.\nJapan ne planira da proglasi vanrednu situaciju\nJapan ne planira da proglasi vanrednu situaciju radi usporavanja pandemije virusa korona, saopštio je portparol japanske Vlade Jošihide Suga.\nVladika Srpske pravoslavne crkve (SPC) Milutin (71), episkop valjevski, preminuo je u noći sa nedelje na ponedeljak (29. na 30. mart) u Kliničko–bolničkom centru "Dragiša Mišović" u Beogradu, gde se nalazio na lečenju od COVID-19, javila je Radio-televizija Srbije.\nU Kini novozaraženi povratnici iz inostranstva\nKineska nacionalna zdravstvena komisija prijavila je danas još 31 novoobolelih od kovid-19, među kojima je samo jedna osoba lokalno inficirana, dok su ostali nedavno stigli iz inostranstva.\nVulin: Devet vojnika inficirano, u samoizolaciji 642\nMinistar odbrane Srbije Aleksandar Vulin izjavio je da je devet vojnika koji su inficirani na severu Srbije dok su kontrolisali građane prilikom prelaska granice dobro i da se nada njihovom brzom oporavku.\nFudbalsko prvenstvo Belorusije nastavljeno je uprkos pandemiji koronavirusa, zbog koga je taj sport, ali i svi drugi zaustavljen širom sveta. Većina evropskih zemalja je u karantinu, a predsednik Belorusije Aleksandar Lukašenko nije zabrinut. Čak je građanima predložio da piju votku kako bi se borili protiv bolesti.


Formula 1 ispod nivoa mora - Izazov\nFormula 1 ispod nivoa mora\nRadio-televizija Srbije\t 11. juna 2022. 10:17\nKako i da ne bude tako, kada asfaltna traka na obali Kaspijskog mora tokom 6 kilometara dugog kruga prolazi kroz transformacije koje teraju timove da svake godine iznova odgonetaju optimalno podešavanje automobila za ovaj jedinstveni izazov.\nKontrast između uskog i krivudavog dela prepunog lakat krivina i spektakularno brze završnice kruga koja uključuje i pravac duži od dva kilometra je toliko veliki da smo i ove godine na prvim slobodnim treninzima gledali eksperimentisanje sa različitim nivoima prianjanja u skoro svim timovima. Nije zato neobično da su glavni rivali, Ferari i Red Bul, petak završili sa suprotstavljenim podešavanjima, pa su tako crveni automobili najbrži u srednjem, krivudavom sektoru, dok austrijska ekipa dominira na pravcu kojim se završava krug.\nNeće biti neobično ni ako se do subotnjih kvalifikacija filozofija u Maranelu i/ili Milton Kinzu potpuno promeni pa je stoga baš prerano izvlačiti bilo kakve zaključke iz prvih rezultata koji za sada favorizuju Skuderiju.\nNažalost, jedino što je za sada izvesno je da su dva vodeća tima ovog vikenda izvan domašaja ostatka karavana, barem kada su u pitanju kvalifikacije. Uska staza opasana zidovima na kojoj Bernd Majlender svake godine pošteno zaradi svoju platu je nedeljom već nešto drugo, ali će za mesto na podijumu pre svega biti potrebne greške Ferarija i Red Bula.\nŠto, barem kada je italijanska ekipa u pitanju, na osnovu dosadašnjeg iskustva, deluje gotovo izvesno. Nakon još jednog odličnog starta sezone, Skuderija je izgubila vodeću poziciju i u šampionatu vozača i u poretku konstruktora. Na niz Saincovih grešaka od početka godine nadovezalo se Leklerovo odustajanje usled kvara u Barseloni a zatim i spektakularno pogrešne odluke koje su dolazile iz garaže u kišnom Monte Karlu, pa Red Bul sada osim dominantnog automobila ima i (za sada) malu bodovnu prednost.\nFerarijev F1-75 je u Leklerovim rukama stigao do pet pol pozicija u prvih sedam trka, pa je jasno da večita ambicija Propetog konjića ove godine nije bez pokrića, ali odlične subote su do sada donele samo dve pobede, i to oba puta kada je Verstapen ostajao bez plasmana. Uz takvu statistiku deluje da će na prvi pogled neizvesna sezona vrlo brzo ući u kolotečinu sa samo jednim mogućim ishodom – novom titulom za Matešicovu ekipu – i da bi to sprečila Skuderija mora pod hitno da se sabere i počne da koristi prilike koje im se ukazuju.\nMaksovo izletanje u Barseloni a zatim i obezbeđen prvi startni red na stazi gde je preticanje praktično nemoguće su bile dve protraćene šanse koje su šampionat mogle da odvedu u potpuno drugom pravcu.\nA kad smo kod šampionata, ne znam kome je u interesu da se plasiraju vesti o tome da će Red Bul omogućiti i Perezu da se bori za titulu, kada je na osnovu svega što znamo o austrijskoj ekipi, a pogotovo otkako je Maks tamo, jasno da to nije istina. Koliko god solidan vozač bio, Čeko nije ništa više od Šumijevog Barikela ili Alonsovog Mase, jasno pozicioniran drugi vozač u ekipi koja sve resurse stavlja iza svog izabranog talenta, u ovom slučaju u liku Maksa Verstapena.\nIstina, sada već davne 1999. Šumijev udes na Silverstonu je zakratko, i jedini put u karijeri, Edija Irvajna promovisao u protagonistu u šampionatu vozača, ali nadamo se da se nešto slično Holanđaninu nikad neće dogoditi. Kao prvi timski kolega još od vremena Rikarda (usput, seća li se još neko koliko je Danijel nekad bio dobar?) koji na pojedinim stazama uspeva da izazove Verstapena, Meksikanca ćemo sve češće gledati u neprijatnim situacijama dobijanja timskih naredbi, možda ponovo već u Azerbejdžanu. Jer, koliko god aktuelni šampion bio sjajan, Maksu na nekim stazama jednostavno ne ide, pa tako u Bakuu usled kombinacije loše sreće i diskutabilnih odluka za volanom, nikad nije stigao ni do podijuma, dok je Perezu ova nepredvidljiva staza mesto gde je skoro uvek postizao bolje rezultate nego što se to od njega očekivalo.\nU prethodnih pet dolazaka u Baku, samo dva puta je vozač koji je bio najbrži u subotu slavio i u nedelju, tako da kvalifikacije ovde nemaju istu specifičnu težinu kao recimo u Barseloni ili Monaku. To naročito ide u prilog Red Bulu koji je ove godine pokazao da subotnji zaostatak relativno lako anulira u nedelju, pogotovo kada se na automobil stave tvrđe mešavine guma. Kada se tome doda i prognozirana prednost austrijske ekipe na dugačkom pravcu na kojem se obavlja većina preticanja deluje kao da je ishod nedeljne trke unapred poznat. Osim što je ovo Baku, najnepredvidljiviji vikend u sezoni.\nZlato za Adrianu Vilagoš u Oranu\n„Delfini“ uoči duela sa SAD: Želeli smo medalju, sada je cilj peto mesto\nNema stajanja sa medaljama, „miks“ strelaca osvojio srebro\n„Delfini“ uoči duela sa SAD: Želeli smo medalju, sada je…


Dodik sa Štraheom: Pravo Srpske na samoopredjeljenje - Prnjavorski informativni portal\nDodik sa Štraheom: Pravo Srpske na samoopredjeljenje\nBy redakcija Oktobar 9, 2014\nPredsjednik Republike Srpske Milorad Dodik izjavio je da svi na ovim prostorima žele da se sačuva mir i da se obezbijede stabilne strukture.\n“Republika Srpska se kreće ka EU i želi da gradi snažno partnerstvo po svim pitanjima sa Ruskom Federacijom”, rekao je Dodik danas novinarima u Banjaluci, nakon sastanka sa delegacijom Slobodarske partije iz Austrije.\nDodik je istakao da je Republika Srpska ostala izvan zahtjeva kojim je traženo uvođenje sankcija Ruskoj Federaciji, ističući da je to štetno za ekonomiju Srpske.\n“Republika Srpska spremna je da radi na pitanjima pridruživanja EU uz potrebu da budemo vidljivi u svim tim procesima, da se uvažavaju naša prava, pozicija za određena pitanja i da nam niko ne derogira prava”, istakao je Dodik.\nOn je naveo da je Srpska spremna da usaglasi svoje zakonodavstvo sa EU, ali da je problem pristup EU koji traže da sve to ide preko BiH, koja ne može da izgradi mehanizam koordinacije, zbog čega postoji ogroman zastoj na tom planu.\nPredsjednik Dodik podsjetio je da je Republika Srpska dala aktivne odgovore na pitanja “Sejdić-Finci” i mehanizam koordinacije.\n“U tom pogledu vidimo uvijek jedan nekorektan stav evropskih struktura, koje su, ne oklijevajući, okrivili Republiku Srpsku uvijek kada Srpska nije bila sposobna da ispuni neku traženu obavezu. Kada to ne učine neki drugi u BiH onda se najčešće desi da se okrive svi. To je dokaz političke nekorektnosti na tom planu”, istakao je Dodik.\nDodik je podsjetio da su dva visoka predstavnika u BiH bila iz Austrije, od kojih je jedan još ovdje, te podsjetio da je bivši visoki predstavnik Volfgang Petrič napravio ogromnu štetu i probleme zbog kojih BiH ni danas ne funkcioniše kako treba, da se ponašao potpuno antidemokratski, rušeći međunarodni Dejtonski sporazum.\n“Saglasili smo se oko toga da bude ukinuta funkcija visokog predstavnika u BiH i da se u zemlji dozvoli demokratski razvoj svih procesa i odluka koje se moraju donijeti”, istakao je Dodik.\nDodik je rekao da mu je drago što su predstavnici Slobodarske partije iz Austrije podržali pravo naroda da odlučuje o svom statusu i da u tom pogledu treba afirmisati pravo naroda na samoopredjeljenje koje mora da se pokaže na jedan demokratski način.\nOn je istakao da gosti iz Austrije podržavaju uređenje BiH u skladu sa onim što narod ovdje želi – federalni, konfederalni koncept i da se na tim pitanjima moraju usaglasiti svi u BiH.\nDodik je rekao da je dogovoreno da se do Nove godine na nivou političkih partija organizuje sastanak delegacija, da bi se precizirali oblici saradnje.\nPredsjednik Slobodarske partije iz Austrije Hajnc Kristijan Štrahe rekao je da ima potpuno razumijevanje za samoopredjeljenje evropskih naroda, kao i za narod Republike Srpske.\n“Samoopredjeljenje evropskih naroda mora sve više da bude učvršćeno u evropskim narodima. Osim Republike Srpske tu su i Škotska, Katalonija, južni Tirol, sjeverni dio Italije i ostale regije”, istakao je Štrahe.\nOn je izrazio uvjerenje da će EU jednog dana shvatiti i podržati put i težnju Republike Srpske.\nŠtrahe je istakao da o zakonima u BiH treba da odlučuju parlamenti, a ne visoki predstavnici iz tuđih zemalja, dodajući da je nevjerovatno da od 1995. godine u BiH postoji visoki predstavnik.\nOn je rekao da Slobodarska partija Austrije ne podržava i oštro kritikuje sankcije EU prema Rusiji, ističući da je Rusija geografski i istorijski gledano dio Evrope, te ako se u budućnosti želi mir u Evropi mora se zajednički raditi sa Rusijom.\n“Ovdje postoji problem, jer nije sama EU djelovala jer je očigledno zastupala američke interese i to nije u interesu mirne i stabilne Evrope i evropske politike”, kaže Štrahe.\nOn je rekao da se Austrijanci smatraju neustralnim, ističući da je to pozicija koju zastupa kao lider Slobodarske partije, koja je danas sa više od 20 odsto zastupljena u austrijskom parlamentu.\n“Imam duboko prijateljstvo prema srpskom narodu i bilo bi mi drago ako bi sa Dodikom do novembra mogli da proširimo naše prijateljstvo i da živimo u budućnosti naše političke i prijateljske veze”, dodao je Štrahe.\nČetvrti paviljon u aprilu\nPenzije od 1. oktobra veće za dva odsto


Ruski Gugl osvaja Novi Sad - Sputnjik Srbija\n16:38 13.03.2018 (osveženo 16:46 13.03.2018) Preuzmite kraći link\nGradonačelnik Novog Sada Miloš Vučević razgovarao je s delegacijom ruske IT kompanije „Jandeks“ o izradi besplatne mobilne aplikacije, mape grada namenjene građanima i turistima.\nMapa bi sadržala podatke o javnom prevozu, saobraćaju, turističkim atrakcijama, o radnom vremenu kulturnih ustanova i ugostiteljskih objekata, piše u saopštenju.\nVučević je ocenio da bi „tako moderan servis“ bio od velike koristi jer će Novi Sad iduće godine biti Omladinska prestonica Evrope, a 2021. godine biće i jedna od tri evropske prestonica kulture, što će „drastično uticati na ekspanziju turizma“.\n„Jandeks“ je ruska korporacija specijalizovana za internet usluge i proizvode i najveći je ruski pretraživač interneta.\nNavedeno je da „Jandeks“ planira poslovanje u Srbiji, te da Novi Sad ima „veliki partnerski potencijal“ za to kao drugi po veličini grad i „svojevrstan IT centar“.\nJandeks, Novi Sad


"Azil u SAD će moći da traže samo imigranti koji uđu legalno"\nPredsednik SAD Donald Tramp tokom današnjeg obraćanja iz Ruzveltove sobe Bele kuće (Foto: AP/Susan Walsh)\nPredsednik Donald Tramp najavio je da njegova administracija sprema promene sistema za azil i da onima koji u SAD uđu ilegalno neće biti dozvoljeno da zatraže azil, već da će biti zadržani na granici.\nPredsednik je istakao će ilegalni imigranti, pa čak i cele porodice, biti zadržavani u šatorskom naselju na južnoj granici, koje već gradi 5000 vojnika.\nZa aktuelnu situaciju sa imigrantima Tramp je okrivio demokrate – čija je politika bila da ilegalne imigrante privode i puštaju na slobodu do suđenja.\n„Više ih nećemo puštati kada ih uhvatimo, ostaće u našoj nadležnosti dok ih ne deportujemo“, rekao je Tramp.\nPrema sadašnjem zakonu o imigraciji, svako ko uđe u SAD ima pravo da zatraži azil, bez obzira na to da li je u zemlju ušao na zvaničnom graničnom prelazu ili ne.\nTramp je ponovo karavan imigranata nazvao „invazijom“ i tvrdi da su u toj grupi većina muškarci.\nPoručio im je da niko neće moći da uđe u SAD i da se „odmah vrate nazad i ne troše vreme“.\nAmerički predsednik kaže da migrantima iz karavana Meksiko ponudio azil, posao, priliku da se obrazuju i leče, ali da oni to nisu hteli da prihvate već su „nasilno prešli meksičku granicu i povredili vojnike i policajce“.\nTramp pooštrava stav o ilegalnoj imigraciji koja je važna tema za bazu njegovih birača nedelju dana pred kongresne izbore koji će odlučiti hoće li republikanci zadržati kontrolu nad oba doma Kongresa.\nPosle govora u Beloj kući, američki predsednik će otići na predizborni miting u Misuriju.


Predsedavanje Srbije OEBS-om i mladi\nPored trenutno najaktuelnijih pitanja u međunarodnim odnosima, kakvi su sukobi u Ukrajini i na Bliskom Istoku, kao i odnosa u region Zapadnog Balkana i budžetskih pitanja, među prioritetima konsekutivnog predsedavanja OEBS-om Švajcarske i Srbije (2014-2015) prepoznata je i pozicija i uloga mladih.\nTokom švajcarskog predsedavanja organizovan je ‘Model OEBS’, u okviru koga su mladi ambasadori iz svih 57 država članica simulirali preogovaranje i usvajanje teksta Akcionog plana za mlade. Tekst koji su oni usvojili biće predstavljen na Ministarskom savetu u Bazelu i poslužiće kao osnova za formulisanje zvaničnog Akcionog plana za mlade, čije usvajanje je planirano za 2015. godinu, tokom predsedavanja Srbije.\nU skladu sa prepoznavanjem mladih kao prioriteta predsedavanja, Krovna organizacija mladih sprovodi projekat ‘Predsedavanje Srbije OEBS-om 2015. i uloga mladih’. Centar za istraživanje javnih politika aktivno se uključio u različite aktivnosti povodom predstojećeg predsedavanja, pa i u ovaj projekat KOMS-a. Naša istraživačica Marina Tadić učestvovala je na treningu KOMS-a, održanom od 14. do 16. septembra u Sremskim Karlovcima, tokom koga su učesnici, između ostalog, formulisali preporuke za unapređenje bezbednosti mladih u Srbiji. S obzirom da je u toku proces usvajanja nove Nacionalne strategije za mlade, ove preporuke prosleđene su Ministarstvu omladine i sporta. Dodatno, učesnici seminara radili su na pripremi sledeće faze ovog projekta – kreirali su radionice za mlade, koje se održavaju širom Srbije (Beograd, Novi Sad, Sombor, Zrenjanin, Loznica, Užice, Bujanovac, Vranje itd) tokom oktobra i novembra, a koje vode učesnici seminara.\nCENTAR je tako bio uključen u organizaciju radionica pod nazivom 'OEBS, Srbija, bezbednost: pitaju se i mladi' sprovedenih u Beogradu (18.10) i Novom Sadu (28.10), u saradnji sa KOMS i Inicijativom za društvenu odgovornost. Radionice su okupile više od trideset učesnica i učesnika iz ova dva grada. Cilj radionica bio je da se učesnici upoznaju sa osnovnim pojmovima i konceptima važnim za razumevanje značaja OEBS-a i predstojećeg predsedavanja, kao i onim koji su važni za razmatranje i analiziranje bezbednosne pozicije mladih u Srbiji.\nNakon održanih lokalnih radionica, šest odabranih učesnica i učesnika projekta putovali su na studijsku posetu u Beč, od 12. do 14. novembra 2014. Tom prilikom prisustvovali su radu Stalnog saveta OEBS i posetili Stalnu misiju Republike Srbije pri OEBS i drugim međunarodnim organizacijama. Takođe, imali su priliku da se susretnu i razmene iskustva sa predstavnicama i predstavnicima austrijskih omladinskih organizacija.


Golić: Potrebno raditi na očuvanju maternjeg jezika | Radio Gradiška 98,8 MHz\nGolić: Potrebno raditi na očuvanju maternjeg jezika\nMeđunarodni dan maternjeg jezika 21. februar obilježava se s ciljem unapređivanja učenja i razvoja maternjeg jezika i njegove jezičke i kulturne različitosti.\nMagistar srpskog jezika i književnosti Rajka Golić, zaposlena kao bibliotekar u Dječijem odjeljenju Narodne biblioteke Gradiška rekla je gostujući u programu Radio Gradiške da prema procjenama svakodnevno u svijetu nestane po jedan jezik i da se obilježavanjem Međunarodnog dana maternjeg jezika želi skrenuti pažnja na izumiranje jezika i samu važnost izučavanja i njegovanja maternjeg jezika.\nGolićeva je naglasila da srpskom jeziku za sada ne prijeti izumiranje, ali da je potrebno svakodnevno govoriti o njegovom značaju, pravilnom govorenju i pisanju.\nOna je navela da je jezik sastavni dio našeg identiteta i najdirektniji izraz naše kulture.\n„Prema procjenama u svijetu postoji oko 10 miliona ljudi koji govore srpski jezik i on je prema riječima Pavla Ilića osnovno oruđe kulture svakog naroda i u njemu se odražava pojmovni svijet kojim je ovladalo neko društvo“, rekla je Golićeva i podsjetila da je matično službeno pismo srpskog jezika ćirilica.\nOna je dodala da srpski jezik pripada slovenskoj grupi jezika i da je zvanični jezik u Srbiji, BiH i Crnoj Gori, a manjinski jezik u državama centralne i istočne Evrope.\nGovoreći o ugroženosti srpskog jezika Golićeva je naglasila da je sve više riječi stranih jezika u upotrebi čime se potiskuju naše riječi, što je posebno izraženo putem interneta i društvenih mreža.\nOna je naglasila da je očuvanje jezika složena procedura u koju se moraju uključiti svi članovi društva, posebno roditelji i škola.\nGolićeva je naglasila da je fond Narodne biblioteke bogat naslovima domaćih autora i da čitanje domaćih autora i ćiriličnih djela bogati i popravlja naše znanje maternjeg jezika.\nOna je naglasila da biblioteka njeguje maternji jezik obilježavajući značajne datume i događaje sa djecom koja su okupljena u bibliotečku radionicu „Šarenica“ i da je osnova rada na svakom času neko književno djelo domaćih autora.\n„Čitamo, pričamo, približavamo djeci pojam knjige i čitanja, učestvujemo u raznim manifestacijama u gradu, a Dječije odjeljenje ima i čas lektire sa učenicima osnovnih škola“, naglasila je Golićeva.\nU subotu Duhovske zadušnice, u...\nZa sutra narandžasto i žuto up...\nOdržana Izvještajna skupština...\nGradonačelnik u ponedjeljak u...


Objava Web preglednika Infrastrukture prostornih podataka Federacije Bosne i Hercegovine - FGU\nFederalna uprava za geodetske i imovinsko-pravne poslove je na 249. sjednici Vlade Federacije Bosne i Hercegovine održanoj 28.12.2020. godine imala tri točke na dnevnom redu, a koje se tiču Infrastrukture prostornih podataka u Federaciji BiH ( IPP FBiH). Na sjednici je razmatran prijedlog Rješenja o imenovanju Vijeća za infrastrukturu prostornih podataka Federacije Bosne i Hercegovine, izvješće o radu Vijeća za infrastrukturu prostornih podataka Federacije BiH – IPP FBiH za 2020. godinu sa Prijedlogom zaključka te informacija o izradi web preglednika geoportala infrastrukture prostornih podataka Federacije BiH sa Prijedlogom zaključka o suglasnosti za javno objavljivanje web preglednika.\nPrijedlog zaključka i informacija o izradi web preglednika geoportala IPP FBiH je točka koja je od najveće važnosti za širu javnost. Naime, u prethodnom periodu su na polju IPP FBiH načinjeni značajni iskoraci kroz aktivnosti FGU i organa IPP-a FBiH, Vijeća i radnih skupina. Izvršeno je usklađivanje dijela podataka IPP FBiH sa zahtjevima INSPIRE direktive, ažurirana je i unaprijeđena web aplikacija Kataloga metapodataka, razvijen web Preglednik geoportala IPP FBiH, te izvršeno ažuriranje i unapređenje zvanične web stranice IPP-a FBiH. Na pregledniku se trenutno može izvršiti uvid u 12 dostupnih setova podataka čija je struktura usklađena prema zahtjevima INSPIRE direktive.\nZa usklađene setove podataka popunjeni su i prateći metapodaci koji se mogu pregledati na službenoj stranici IPP FBiH kroz Katalog metapodataka, web aplikaciju za pregled i kreiranje metapodataka sukladno INSPIRE direktivi. Dostupan je uvid u Registre IPP-a FBiH, registar subjekata i registar izvora. Web servisi su dostupni na upit odgovarajućim institucijama zaduženim za rad sa prostornim podacima iz vlastite nadležnosti, a iste se mogu pronaći u Katalogu metapodataka.\nKada su u pitanju ostale točke dnevnog reda a tiču se Federalne geodetske uprave, imenovan je novi saziv Vijeća IPP FBiH sa novim/starim predsjednikom, gospodinom Željkom Obradovićem. Usvojeno je i Izvješće o radu Vijeća IPP-a FBiH za 2020. godinu.


Tajkunov sin bi da smanjuje radnicima minimalac! - Jutarnji GLASnik\n32-godišnji Uroš Momirović, sin vlasnika „Mone“ i generalni direktor te kompanije, javno je, na Tviteru, objavio da tek uvećani minimalac, koji u Srbiji ne iznosi ni tričavih 200 evra, treba – smanjiti!\nFoto: Screenshot/ Twiter/ @urosmomirovic\nOsim gađenja prema bogatom nasledniku i gađenja prema bogatim roditeljima koji su ga tako odgojili, nemamo šta da dodamo, sem da napomenemo da smo sigurni da su svoje bogatstvo stekli na pošten način, kao i ogromna većina srpskih tajkuna, te da smo sigurni da zbog njihove alavosti i pohlepe, ni jedno dete nije u pocepanim patikama i gladno danas otišlo u školu.\nJoš veće gađenje osećamo prema, nekad novinama, a sad biltenu pravosnažno osuđene pevaljke, koje su pokušale u međuvremenu da opravdaju izjavu tatinog sina.\nOvo je visokoumna izjava:\nA ovo su neki od komentara:\nMalo se naslednik požalio zašto ne može da pojeftini roba koju prodaje i pokazao svoje znanje o poreskim zakonima…\nTagged MINIMALAC, MONA, TWITER, UROŠ MOMIROVIĆ


Kineski neimari, investitori iz oblasti bankarstva, stručnjaci za proizvodnju čelika i drugi, angažovani su trenutno na 15 projekata u Srbiji, a kako je rečeno Tanjugu u vladi, nove investicije sa kineskim partnerima procenjene su na 3,5 milijardi dolara.\nRadovi na izgradnji autoputa na Koridoru 11, na deonici Surčin - Obrenovac, čijom dinamikom nije zadovoljno Ministarstvo građevinarstva i koje će danas obići predsednik Srbije Aleksandar Vučić sa saradnicima i ambasador Kine LI Mančang, samo je jedan od tih projekata.\nDo sada se zajednički radilo na izgradnji mosta Zemun-Borča, obilaznici oko Beograda, a otvorena je i prva kineska banka u Srbiji "Bank of China".\nKineski investitori uložili su sredstva i u Železaru i Luku u Smederevu, termoelektranu Kostolac, a naredne godine očekuje se završetak radova na izgradnji Kineskog kulturnog centra u glavnom gradu, čija vrednost se procenjuje na 45 miliona dolara.\nKinezi najviše rade na infrastrukturnim projektima u našoj zemlji, izgradnji puteva i železničkog saobraćaja, na Koridoru 11, brzoj pruzi Beograd-Budimpešta, a u planu je Fruškogorski koridor od Mišeluka, kroz Petrovaradin do Žeželjevog mosta u Novom Sadu.\nPolovinom narednog meseca, poručeno je iz Ministarstva trgovine, krenuće prvi letovi Beograd-Peking, preko Praga, dok, kako su najavili, sledeće godine biće uspostavljena i direktna linija sa Pekingom iz glavnog grada.\nU oblasti telekomunikacija, partneri sa Dalekog Istoka, povezali su se sa srpskim Telekomom, te je Srbija potpisala višegodišnji ugovor sa kompanijom Huawei, koji podrazumeva nabavku opreme, usluga i radova od te kompanije, u cilju modernizacije fiksne mreže.\nVrednost ove investicije procenjena je na oko 150 miliona dolara.\nGrađevinske projekte u Srbiji realizuju međunarodne kompanije poput, Shangdong High speed Group, koja radi na Izgradnja Koridora 11 na deonicama Obrenovac-Ub i Lajkovac-Ljig, a projekat je procenjen na 333,7 miliona dolara.\nKonzorcijum kineskih kompanija CRBC, angažovan je na izgradnji Koridora 11 na deonici Surčin - Obrenovac, a posao, kažu u nadležnom ministarstvu građevine, vredi 233,96 miliona dolara.\nMinistarstvo građevinarstva je najavilo završetak radova na ovoj deonici za 2019. godinu.\nDeonicu Preljina-Požega u dužini od 31 kilometra na Koridoru 11 pokriva druga kineska kompanija, Korporacija za puteve i mostove (CCCC), a paralelno sa putevima krenulo se i u modernizaciju železničke infrastrukture.\nTako je rad na revitalizaciji brze pruge Beograd -Budimpešta poveren Konzorcijumu China Railway International i CCCC, a početak izgradnje se očekuje u novembru ove godine.\nRadi se o deonicama na ruti Beograd-Stara Pazova dužine 34,5 i Novi Sad - Subotica dužine 108 kilometara čija vrednost premašuje 350 miliona dolara.\nNakon završetka radova, prema najavi nadležnog ministarstva, vozovi će na ovoj deonici između dva glavna grada, Beograda i Budimpešte, moći da idu i do 200 kilometara na čas.\nKad je reč o autoputu Surčin - Obrenovac, dugoj 17,6 kilometara, radovi na njenoj izgradnji počeli su 1. marta ove godine.\nCela deonica bi trebalo da bude završena do kraja 2019. godine (rok je 32 meseca).\nRadove izvodi kineska kompanija zajedno sa domaćim podizvođačima.\nUkupna cena izgradnje autoputa Surčin-Obrenovac je 208 miliona evra, uključujući i most preko Save i Kolubare.\nProjekat se finasnira iz kredita kineske Eksim banke, finansijer je Vlada Srbije preko Ministarstva građevinarstva, saobraćaja i infrastrukture, a investitor je JP "Putevi Srbije".\nProjekat uključuje izgradnju mosta preko Save i ušća reke Kolubare, nadvožnjaka preko železničke pruge Ostružnica-Batajnica, kao i dve petlje - Surčin i Obrenovac.\nZajedno sa deonicama u izgradnji, od Obrenovca do Uba i od Lajkovca do Ljiga koje isto radi kineska firma, ukupne dužine 50,2 km i već završenim deonicama Ub-Lajkovac (gde su radile domaće firme) od 12,5 km i Ljig-Preljina (Azerbejdžanci) od 40,3 km trebalo bi ove godine da bude gotov ceo potez autoputa u dužini od 120 km od Beograda do Preljine.\nSa kineskom kompanijom C C C C se vode razgovori i za nastavak gradnje Koridora 11 od Preljine do Požege, za koju je potpisan momorandum u Kini.


Treći ciklus projekta „Zasadi drvo“, čiji su pokretači dm drogerie markt i Adria Media Group, zvanično je najavljen na događaju održanom u Botaničkoj bašti „Jevremovac“. Tim povodom organizovana je izložba „Umetnost prirode“ slikara Đorđa Stanojevića.\nTreći ciklus projekta „Zasadi drvo“ nosi naziv „Četiri godišnja doba“, a cilj je da se posadi duplo veći broj stabala u odnosu na prethodnu godinu. U narednih sedam meseci planirana je sadnja 200.000 sadnica širom Srbije i nastavak aktivnosti u cilju informisanja i edukacije, a čiji je primarni cilj promena navika građana. Teme koje će biti u fokusu projekta ove sezone su biodiverzitet, značaj povezanosti čoveka sa prirodom i važnost edukacije i informisanja javnosti o očuvanju i zaštiti prirode.\nDogađaj je otvorio potpredsednik Vlade Srbije i ministar poljoprivrede, šumarstva i vodoprivrede Branislav Nedimović, koji je istakao da mu je drago što je njegovo ministarstvo partner najveće sadnje u regionu. „Bez šuma ne može da se reši ni problem poplava, ni zagađenosti vazduha u gradovima. Pošumljena površina apsorbuje 20 puta više vode od zemljišta koje nije pod šumom. Zato nam je i ove godine cilj da se zasadi što više stabala drveća, jer svi znamo da su šume pluća planete i fabrike kiseonika“, zaključio je ministar Nedimović.\nMinistar prosvete, nauke i tehnološkog razvoja Branko Ružić je istakao da je jedan od ciljeva obrazovanja razvijanje svesti o značaju održivog razvoja, zaštite i očuvanja prirode i životne sredine. Kako je rekao, saradnja među institucijama je značajna, a Ministarstvo prosvete, nauke i tehnološkog razvoja nedavno je potpisalo sporazum sa Ministarstvom zaštite životne sredine, kako bi zajedno unapredili svest mladih i njihovu odgovornost prema prirodi. „Ovakve kampanje nemaju alternativu, kada je reč o podizanju svesti o značaju zaštite životne sredine. Važno je da se svi aktiviramo i udružimo kako bismo sačuvali prirodu i dali dobar primer budućim generacijama“, rekao je ministar Ružić.\nAna Aleksić, članica uprave Adria Media Group, istakla je zadovoljstvo što je „porodica Zadasi drvo“ sve brojnija, ciljevi iz godine u godinu sve ambiciozniji, a rezultati sve značajniji. „Naši planovi su i ove godine ambiciozni, ali realni zahvaljujući, pre svega, podršci partnera sa kojima realizujemo projekat. Nastavljamo da organizujemo akcije sadnje, edukujemo i informišemo javnost i okupljamo sve koji prepoznaju važnost ove teme“, zaključila je Aleksić.\nSvetlana Jovanović Mitić, menadžerka marketinga u kompaniji dm drogerie markt, istakla je važnost zajedništva. „Partnerstvo na projektu „Zasadi drvo“ za nas je od posebnog značaja, jer imamo šansu da preduzmemo značajne korake u očuvanju životne sredine i motivišemo druge da nam se pridruže na tom putu. Ponosni smo na činjenicu da smo se zahvaljujući ovom projektu svrstali u pokretače najveće akcije pošumljavanja u zemlji zajedno sa našim partnerima. Kada smo pokrenuli „Zasadi drvo“, želeli smo da kroz ovu inicijativu gradimo zdraviju budućnost za naraštaje koji dolaze, ali i da ujedinimo mnoge generacije. Sada, kada smo pokazali da udruženi zaista možemo sve, radujemo s episanju novih rekordnih brojki“, izjavila je Jovanović Mitić.\nJeša Erčić, izvršni direktor Sektora za šumarstvo i zaštitu životne sredine JP „Srbijašume“, objasnio je da su ovakve akcije sve potrebnije, jer su šumski ekosistemi pod sve većim pritiskom i uticajem klimatskih promena.\nRonald Kokai, direktor JP „Vojvodinašume“ je naglasio da je za prostu obnovu šuma potrebno godišnje zasaditi milion sadnica, a za dupliranje sadašnjih površina pod šumama je potrebno zasaditi 5 miliona sadnica.\nSiniša Mitrović, rukovodilac Centra za cirkularnu ekonomiju PKS-a, smatra da podizanjem šuma dižemo odbrambeni potencijal i otpornost na klimatske promene. „Ako svako zasadi po četiri sadnice, obezbedio je za sebe fabriku kiseonika i to je najjeftinija porodična investicija. Za svaku šumu koja izgori treba 100 godina da se obnovi“, istakao je Mitrović.\nU prvoj godini akcije „Zasadi drvo“ postavljen je rekord time što je u jednom danu posađeno više od 51.000 sadnica, dok je naredne 2020. godine zasađeno više od 100.000 sadnica širom Srbije i prikupljeno 1,5 tona semena.


U Kulturnom centru Novi Pazar izložba fotografija “MonuMENTI - promjenljivo lice sjećanja”\nNaslovnica Sjeverni Sandžak Novi Pazar U Kulturnom centru Novi Pazar izložba fotografija “MonuMENTI – promjenljivo lice sjećanja”\nU Kulturnom centru Novi Pazar izložba fotografija “MonuMENTI – promjenljivo lice sjećanja”\nNovi Pazar – Njemačka organizacija Forum Ziviler Friedensdienst e.V. (forumZFD/Forum Civil Peace Service) i Kulturni Centar Novi Pazar predstavljaju izložbu autora Marka Krojača “MonuMENTI – promjenljivo lice sjećanja”. Izložba će biti otvorena 13. Avgust u 19.30 casova.\nLokacija: Kulturni Centar Novi Pazar, ul. Stevana Nemanje 2, 36300 – Novi Pazar\nTrajanje izložbe: 13. Avgust – 01. Septembar 2014.\nIzložba fotografija o spomenicima na zapadnom Balkanu autora Marka Krojača prikazuje kako su se kulture sjećanja i koncepti identiteta na prostoru post-jugoslovenskih zemalja mijenjali od Prvog svjetskog rata do danas.


Savez nacionalnih manjina Prnjavora proslavio 10 godina i dobio zajedničke prostorije (VIDEO) - Televizija K3\nSavez nacionalnih manjina Prnjavora proslavio 10 godina i dobio zajedničke prostorije (VIDEO)\nSavez nacionalnih manjina opštine Prnjavor danas je obilježio 10 godina postojanja. Tim povodom, organizovana je svečana akademija na kojoj su uručena priznanja i plakete zaslužnim pojednincima i udruženjima, a Savez je danas dobio i nove kancelarije u kojima je organizovan svečani prijem za brojne zvanice.\nIntoniranjem himne Republike Srpske na svečanoj akademiji počelo je obiježavanje značajnog jubileja Saveza nacionalnih manjina u Prnjavoru, koji su za deset godina dosta toga uradili. Istaknuti pojedincima i organizacijama koji su doprinijeli očuvanju jezika, običaja i kulture nacionalnih manjin uručena su priznanja i plakate.\nUdruženja nacionalnih manjina od danas imaju i svoje prostorije, gdje će moći obavljati sve aktivnosti u okviru udruženja. Svečanom otvaranju prethodili su nastupi horova iz nacionalnih manjina, a pored predstavnika Saveza, otvaranju prostorija prisustvovala je i ministarka uprave i lokalne samouprave RS Lejla Rešić i načelnik Darko Tomaš.\n„Cilj nam je da se u ovim prostorijama sva udruženja se okupe. Kancelariju ćemo opremiti narednih dana, i svi iz manjina će moći ovdje da se okupe. Vjerujemo da će udruženja bolje raditi i sarađivati ubuduće“, rekao je predsjednik Saveza nacinalnih manjina opštine Prnjavor Franjo Rover.\nRešićeva je istakla da je Savez nacionalnih manjina u Republici Srpskoj veoma aktivan.\n„U Prnjavoru možda ima najviše aktivnih udruženja nacionalnih manjina, što posebno cijenimo. Vlada RS se maksimalno trudi da pomogne Savezu nacionalnih manjina, jer su oni udruženje od javnog interesa“, kazala je Rešićeva.\nPrvi čovjek Prnjavora darko Tomaš istakao je da je Prnjavor najbolje mjesto za udruživanje nacionalnih manjina, jer ovu opštiu karateriše suživot i međusobno poštovanje svih nacija.\nPredstavnici udruženja nacionalnih manjina rekli su kroz udruživanje ostvaruju svoja prava, ali i da organizuju razne aktivnosti, druženja i putovanja.\nPredsjednik Udruženja „Češka besjeda“ Zdenka Hajek istakla je da je Savez nacionalnih manjina dosta toga uradilo od vremena osnivanja, i da se nada da će postojati i u narednih 100 godina.\nNa području opštine Prnjavor aktivno djeluje 10 udruženja nacionalnih manjina. Među njima su udruženje Ukrajinaca, Čeha, Slovaka, Italijana, Poljaka i Roma. Povodom značajnog jubileja, Savez nacionalnih manjina večeras je organizovao i festival ovog udruženja u dvorani „Sloga“.


Budva: Autobusi gradskog prevoza prilagođeni osobama s invaliditetom\npetak, 20 jul 2018 19:42\nNovina u gradskom prevozu "Mediteran Express" ove sezone je, osim modernizacije voznog parka, nabavka četiri autobusa koji posjeduju rampe za osobe s inavliditetom, javljaju iz ovog preduzeća, a prenosi RTV Budva.\n"Ove godine smo modernizovali vozni park nabavkom novih vozila. Imamo četiri autobusa koji imaju rampe za invalide i majke sa djecom u kolicima, a saobraćaju na relaciji Budva - Petrovac", kazao je Ivo Đuranović, PR preduzeća.\nOn navodi da je posebno interesnatna kružna linija koja ide preko zaobilaznice. "To je linija koja ide bulevarom i zaobilaznicom i vraća se na polaznu stanicu" dodao je Đuranović.\nPodsjećamo čitaoce portala da je, po prvi put, preduzeće Blue line iz Herceg Novog prošle godine nabavilo rampe u par autobusa čime su gradski i međugradski saobraćaj na rehaciji Herceg Novi - Tivat - Kotor pristupačni i za OSI u terminima u kojima saobraćaju navedeni autobusi.\nPročitano 988 put(a)


Mogerinijeva: Bila sam zabrinuta, hvala Vučiću - 16.01.2017, Sputnik Srbija\nMogerinijeva: Bila sam zabrinuta, hvala Vučiću\nŠefica diplomatije Evropske unije Federika Mogerini izjavila je danas da je bila „vrlo zabrinuta“ jer je situacija sa vozom za Kosovsku Mitrovicu mogla da... 16.01.2017, Sputnik Srbija\nŠefica diplomatije Evropske unije Federika Mogerini izjavila je danas da je bila „vrlo zabrinuta“ jer je situacija sa vozom za Kosovsku Mitrovicu mogla da eskalira.\nOna je posebno zahvalila Aleksandru Vučiću na vođstvu koje je pokazao u teškim trenucima, što je, prema njenim rečima, premijeru Srbije obezbedilo osnovu da nastavi da se kroz dijalog zalaže za interese svoje zemlje, kao i naroda u regionu.\n14 Januar 2017, 19:14\n„Bila sam vrlo zabrinuta zbog situacije koja je mogla da eskalira. Moja poruka je bila da se izbegne eskalacija, da se uzdrže od akcije i retorike i da se vidi da zajedničko zalaganje kroz dijalog daje rezultate za obe strane“, naglasila je Mogerinijeva na kraju Saveta ministra spoljnih poslova EU, kome je predsedavala u Briselu.\nOna je ponovila da je povodom subotnjeg incidenta, kada su kosovske oružane snage ROSU zaustavile voz koji je krenuo iz Beograda ka Kosovskoj Mitrovici, razgovarala sa premijerom Srbije.\nMogerinijeva je ocenila da su napetosti u odnosima Beograda i Prištine velike, ali i da obe strane pokazuju odlučnost i rade na procesu dijaloga u cilju poboljšanja života ljudi na terenu.\nVisoka predstavnica kaže da je napredak koji su Beograd i Priština postigli u okviru dijaloga prošle godine „istorijski“ i da je kao takav dijalog pozitivno uticao na situaciju u celom regionu.\nIstovremeno, ona je ocenila da su obe strane i dalje odlučne da taj dijalog nastave.\n„Ono što je meni sada bitno jeste da proces nastavi da doprinosi boljitku ljudi i da obe strane dogovoreno u dijalogu primene na terenu. To ponekad zahteva teške odluke, ali obe strane su svesne svojih izbora koji se prave u cilju dobrobiti svih“, naglasila je visoka predstavnica EU.


Bez obzira na to što je popularnost ovog zanimanja porasla u prethodnom periodu, školovanih programera i dalje nema dovoljno, pa je ova oblast postala idealno rešenje za sve one koji su u potrazi za dobro plaćenim poslom.\nVisoka zarada i mogućnost da u svakom trenutku pronađete posao glavne su odlike ovog kreativnog zanimanja. Uz to, posao programera vam omogućava i da birate između samostalnog kodiranja od kuće na freelance projektima ili rada za određenog poslodavca u okviru programerskih timova.\nProgramske jezike kao što su Java, PHP i C# možete savladati za nešto manje od godinu dana učenja po specijalizovanim programima, čak i ako se nikad niste susretali sa programiranjem, a stručnjaci se slažu da će poznavanje ovih tehnologija biti sve traženije na tržištu.\nSve to doprinelo je da veštine Java programera postanu potrebne svakoj kompaniji koja ima svoj IT sektor, a ovi stručnjaci često pronalaze angažmane i u bankama, osiguravajućim kućama, investicionim kompanijama, preduzećima iz oblasti telekomunikacije... Plata Java programera u okruženju kreće se u od 600 do 2.400 evra.\nPHP važi za veoma jednostavan i lak programski jezik za učenje. Koristi se za izradu dinamičkog web sadržaja, a čak 80% sajtova na internetu napravljeno je upravo na temeljima PHP-a.\nUčenjem ovog programskog jezika pripremićete se za kreiranje i održavanje naprednih web aplikacija, web šopova, internet portala ili content management sistema poput WordPressa. Konstantan rast interneta istovremeno znači i brojne nove opcije za PHP programere – da iskoriste svoje veštine i zarade oko 1.200 evra, što je prosečna zarada u našem regionu za ove stručnjake.\nUkoliko se odlučite da postanete C# („si šarp”) programer bićete u mogućnosti da kreirate programe i aplikacije za Windows platformu i internet. Uz to, moći ćete da radite i na drugim raznolikim projektima – od razvoja mobilnih aplikacija i kompanijskog softvera, pa sve do kreiranja igrica.\nŠiroka primena ovog programskog jezika, kao i stalna podrška velike kompanije Microsoft, koja je i razvila C#, omogućava svima koji krenu ovim putem da brzo dođu do željenog cilja – odlično plaćenog posla.\nPrateći sve veću potražnju za Java, PHP i C# programerima na tržištu, ITAcademy je proširila kapacitete za školovanje budućih stručnjaka iz ovih oblasti u najmodernije opremljenim računarskim laboratorijama u Beogradu. Školovanje po specijalizovanim programima traje nešto manje od 12 meseci, nakon čega vam se pruža prilika i za sticanje priznatih međunarodnih sertifkata.\nUz najsavremenije praktične programerske veštine i ovakvu potvrdu znanja bićete spremni da započnete svoju karijeru. Svoje šanse za izdvajanje iz konkurencije i još brže pronalaženje posla dodatno možete poboljšati kroz brojne druge pogodnosti koje donosi školovanje na ITAcademy, kao što su praksa u velikim kompanijama ili pomoć prilikom pronalaska prvog posla.


ODRŽAN OKRUGLI STO O ISKUSTVIMA PRIVREDNIKA U POSLOVANJU SA NR KINOM\nU prisustvu brojnih kompanija u Privrednoj komori Beograda, 12. februara 2010. godine, održan je okrugli sto na temu ''ISKUSTVA PRIVREDNIKA U SARADNJI SA NR KINOM''. Formiranje KINESKOG KUTKA u Privrednoj komori Beograda umnogome će olakšati komunikaciju sa poslovnim partnerima iz NR Kine.\nTokom dvočasovne diskusije prisutni privrednici su bili u prilici da se upoznaju sa dugogodišnjim iskustvima u poslovanju na kineskom tržištu. NR Kina kao ''najveća fabrika'' na svetu, poštuje osnovne principe poslovanja, a izuzetno je bitan i personalni odnos između partnerskih strana. Na srpskom tržištu potrebno je putem marketinga promeniti shvatanja o kvalitetu kineskih proizvoda. Radi poboljšanja kvaliteta saradnje srpskih i kineskih privrednika potreban je sistem povezivanja poslovnih partnera na istovetnim nivoima, organizovanje info pultova u Srbiji i Kini, kvalitetniji protok informacija, otvaranje avio linija na relaciji Beograd – Peking, smanjenje i olakšavanje carinskih postupaka.\nZa Srbiju je od izuzetnog značaja povećanje obima privredne saradnje sa NR Kinom, državom čiji privredni razvoj beleži kontinuirani rast i ukoliko se ovaj trend nastavi, Kina bi već 2020. godine mogla postati vodeća ekonomska sila u svetu.\nDr Milan Janković, predsednik PK Beograda istakao je da je trenutno od 52 najveće investicije u svetu, njih 48 u Kini, ili je vezano za Kinu. Uz to, Kinezi su danas najveći finansijeri, investitori, izvoznici tehnologija i opreme, a štednja u kineskim bankama prelazi cifru od 1400 mlrd USD. Za razvoj privredne saradnje sa Kinom izuzetno je značajno da država stvori dobar ambijent za poslovanje i kroz partnerski odnos privrednika, omogući brži priliv kineskih investicija, što je najbolji način funkcionisanja na tržištu Srbije.\nUklanjanjanje brojnih administrativnih barijera i komplikovanih procedura (vize, carine), trebalo bi da omogući brži dolazak kineskih investitora. Neophodno je, takođe, učiniti pomak u socijalizaciji Kineza u Srbiji, jer je to u obostranom interesu.\nPrema rečima Milorada Ćirića, DIASPORA GROUP, Kancelarija Šangaj, Kina danas predstavlja globalnu velesilu, koja je u Srbiji zainteresovana za kapitalne investicije, kao što je hidroelektrana Đerdap. U oblasti građevinarstva i izgradnje infrastrukture, Srbija bi trebalo da pronađe svoj interes, jer je Kina najveći proizvođač građevinskih mašina i opreme u svetu. Dovoljno prostora za saradnju postoji i u oblasti tekstilne industrije, industrije nameštaja i u turizmu. U tom smislu dobar primer je Slovenija, koja je zahvaljujući dobrim vezama sa Kinom, pre svega preko luke Kopar, ostvarila 3,5 puta veći promet od Srbije u spoljnotrgovinskoj razmeni sa Kinom.\nDragan Višnjić, YU POINT, smatra da naši proizvodi nisu konkurentni na kineskom tržištu, jer je od uvoznika u prethodnom periodu, Kina danas najveći izvoznik najsavremenije tehnologije i opreme. Kineski proizvodi su konkurentni i zadovoljavaju sve performanse, sa cenom koja je niža za 50 % u odnosu na Nemačku, jer se sve radi sa jasnom strategijom i dugoročnim ciljevima. Trenutno samo u američke fondove Kina investira oko 300 mil USD.\nPlanirano je da u drugoj polovini marta u organizaciji PK Beograda delegacija privrednika poseti Kinu i u direktnim razgovorima sa kineskim partnerima pronađu mogućnosti za realizaciju projekata u Srbiji, ali i za povećanje učešća srpske privrede u NR Kini.